title: Tapio Kolunsarka

text: Kolunsarka on valmistunut diplomi-insinööriksi Helsingin teknillisestä korkeakoulusta ja kauppatieteiden maisteriksi Helsingin Kauppakorkeakoulusta. Hän on toiminut urallaan McKinsey & Companyssa konsulttina (2000-2002) ja vuosina 2002-2008 useissa johtavissa tehtävissä metsäyhtiö UPM:n tarralaminaattiyksikössä Raflatacissa Suomessa ja Yhdysvalloissa. Vuonna 2008, jolloin UPM Raflatacin palveluksessa oli 2600 työntekijää, ja sen liikevaihto oli noin miljardi euroa, hän alkoi johtaa yksikön Euroopan liiketoimintoja, vuonna 2011 hänen vastuulleen tuli koko UPM Raflatac EMEA -liiketoiminta-alue. Vuosina 2013-2016 hän toimi UPM Raflatacin varatoimitusjohtajana ja johtoryhmän jäsenenä.


title: Tapio Kolunsarka

text: Ramirentillä hänen työsuhteensa alkoi toukokuussa 2016, jolloin hän alkoi työskennellä yhdessä Magnus Rosénin kanssa, jonka paikan Ramirentin toimitusjohtajana hän peri elokuussa 2016.


title: Rough Trade Records

text: Rough Trade Records on brittiläinen itsenäinen levy-yhtiö. Sen perusti Geoff Travis vuonna 1978.


title: Rough Trade Records

text: Tunnetuimpia Rough Tradelle levyttäneitä artisteja ovat muun muassa The Smiths, Robert Wyatt, The Libertines, Scritti Politti ja The Strokes.


title: Future Present Past

text: Future Present Past on yhdysvaltalaisen rockyhtye The Strokesin toinen EP-levy, joka julkaistiin kesäkuussa 2016. EP sisältää kolme uutta kappaletta, ”Drag Queen”, ”OBLIVIUS” ja ”Threat of Joy”, ja rumpalisti Fabrizio Morettin remixin kappaleesta ”OBLIVIUS”.


title: Tanskan Intian rupia

text: Tanskan Intian rupia oli Tanskan Intian valuutta. Kun Tanskan Intia tuli osaksi Brittiläistä Intiaa vuonna 1845, muuttui maan valuutta Tanskan Intian rupiasta Intian rupiaksi.


title: Marianas Rest

text: Marianas Rest on Kotkassa vuonna 2013 perustettu, melodista doom metallia soittava yhtye. Yhtye julkaisi vuonna 2014 samannimisen demon. Ensimmäisen pitkäsoittonsa yhtye julkaisi vuonna 2016, joka kantaa nimeä Horror Vacui. Yhtye on käynyt kiertueella Dark Tranquillityn kanssa.


title: Marianas Rest

text:
Yhtye ilmoitti vuoden 2018 huhtikuussa, että toinen albumi tulee kantamaan nimeä Ruins.
Yhtye perustettiin vuonna 2013 Kotkassa. Yhtye levytti ensimmäisen demonsa 2014 ja pian tämän jälkeen yhtyeeseen liittyi Aapo Koivisto, joka soittaa myös Omnium Gatherumissa.


title: Marianas Rest

text: Helmikuussa 2017 yhtyeen basisti Harri ”Hade” Vainio ilmoitti jättävänsä yhtyeen henkilökohtaisista syistä. Päivä ilmoituksen jälkeen yhtye ilmoitti löytäneensä uuden basistin, Niko Lindmanin.


title: Antinoeis

text: Antinoeis () oli antiikin Ateenan kaupunginosa ja Hadrianis-fyleen kuulunut Attikan demos. Se kuului fylen "asty"-trittykseen eli kaupunkialueen demoksiin.


title: Antinoeis

text: Demoksen sijaintipaikkaa ei tunneta varmuudella, mutta se sijaitsi mitä ilmeisimmin Rooman keisari Hadrianuksen rakennuttaman ”uuden Ateenan” alueella eli kaupungin itäosassa, Olympoksen Zeuksen temppelin suunnassa. Uusi kaupunginosa tunnettiin myös nimellä "Hadrianopolis".


title: Antinoeis

text: Demos perustettiin roomalaisella kaudella. Ateenalaiset olivat jo aiemmin vuonna 127/128 jaa. halunneet kunnioittaa Hadrianusta antamalle tälle oman, uuden fylen Hadrianis. Tuolloin fyleen siirrettiin joukko vanhoja demoksia. Vuonna 130 jaa. Hadrianuksen rakastetun Antinooksen kuoleman jälkeen fyleen lisättiin kokonainen uusi demos, joka nimettiin Antinooksen mukaan. Demoksen edustajamäärää Ateenan bulessa eli neuvostossa ei tiedetä.


title: Antinoeis

text: Demoksen kansalaisesta käytettiin demonyymiä "Antinoeus" ().


title: Apollonieis

text: Apollonieis () oli antiikin aikainen Attalis-fyleen kuulunut Attikan eli Ateenan kaupunkivaltion muodostaneen alueen demos.


title: Apollonieis

text: Demoksen sijaintipaikkaa tai sen trittystä ei tunneta, koska sitä ei kuvata antiikin säilyneessä kirjallisuudessa, eikä siitä ole tehty arkeologisia löytöjä.


title: Apollonieis

text: Demos perustettiin hellenistisellä kaudella vuonna 201/200 eaa. Tuolloin ateenalaiset halusivat kunnioittaa Pergamonin kuningasta Attalos I:ä antamalla tälle oman, uuden fylen nimeltä Attalis. Fyleen siirrettiin joukko vanhoja demoksia, ja samalla siihen luotiin yksi uusi demos eli Apollonieis. Se nimettiin Attaloksen puolison Apolloniksen mukaan. Demoksella oli viisi edustajaa Ateenan bulessa eli neuvostossa.


title: Apollonieis

text: Demoksen kansalaisesta käytettiin demonyymiä "Apollōnieus" ().


title: Berenikidai

text: Berenikidai (, ) oli antiikin aikainen Ptolemais-fyleen kuulunut Attikan eli Ateenan kaupunkivaltion muodostaneen alueen demos.


title: Berenikidai

text: Berenikidain sijaintipaikkaa tai sen trittystä ei tunneta varmuudella, koska sitä ei kuvata antiikin säilyneessä kirjallisuudessa. Demos saattoi sijaita jossakin Eleusiin suunnassa, koska sieltä päin on löydetty demoksen mainitsevia kirjoituksia hautakivissä.


title: Berenikidai

text: Demos perustettiin hellenistisellä kaudella vuonna 224/223 eaa. Tuolloin ateenalaiset halusivat kunnioittaa Egyptin kuningasta Ptolemaios III Euergetestä antamalla tälle oman, uuden fylen nimeltä Ptolemais. Fyleen siirrettiin joukko vanhoja demoksia, ja samalla siihen luotiin yksi uusi demos eli Berenikidai. Demos nimettiin Ptolemaioksen puolison kuningatar Bereniken mukaan. Demoksella oli yksi edustaja Ateenan bulessa eli neuvostossa.


title: Berenikidai

text: Demoksen kansalaisesta käytettiin demonyymiä "Berenikidēs" ().


title: Hamaksanteia

text: Hamaksanteia (, ) oli antiikin aikainen Hippothontis-fyleen kuulunut Attikan eli Ateenan kaupunkivaltion muodostaneen alueen demos. Se kuului fylen "asty"-trittykseen eli kaupunkialueen demoksiin.


title: Hamaksanteia

text: Hamaksanteian sijaintipaikkaa ei tunneta, koska sitä ei kuvata antiikin säilyneessä kirjallisuudessa, eikä siitä ole tehty arkeologisia löytöjä.


title: Hamaksanteia

text: Demos perustettiin Kleistheneen uudistuksessa arkaaisen kauden lopulla vuonna 508 eaa. Sillä oli kaksi edustajaa Ateenan bulessa eli neuvostossa. Demoksen kansalaisesta käytettiin demonyymiä "Hamaksanteieus" () tai "Hamaksanteus" ().


title: Hekale

text: Hekale (, ) oli antiikin aikainen alun perin Leontis-fyleen kuulunut Attikan eli Ateenan kaupunkivaltion muodostaneen alueen demos. Se kuului fylen "mesogeios"-trittykseen eli Attikan sisämaa-alueen demoksiin.


title: Hekale

text: Hekale sijaitsi todennäköisesti lähellä Marathonia, sillä kreikkalaisessa mytologiassa sen sanottiin saaneen nimensä naisesta, joka majoitti Theseuksen luokseen kun tämä jahtasi aluetta riivannutta Marathonin härkää. Demoksen oletetaan sijainneen koilliseen nykyisestä Stamátasta.


title: Hekale

text: Demos perustettiin Kleistheneen uudistuksessa arkaaisen kauden lopulla vuonna 508 eaa. Tuolloin sen alkuperäinen fyle eli ”heimo” oli Leontis ja sillä oli kaksi edustajaa Ateenan bulessa eli neuvostossa. Myöhemmin hellenistisellä kaudella demoksissa tapahtui muutoksia, ja niiden seurauksena demos kuului vuodesta 224/223 eaa. Ptolemais-fyleen. Demoksen kansalaisesta käytettiin demonyymiä "Hekaleios" () tai "Hekalēthen" ().


title: Hekale

text: Hekalessa oli Zeus Hekaleioksen pyhäkkö.


title: Hermos

text: Hermos (, ) oli antiikin aikainen Akamantis-fyleen kuulunut Attikan eli Ateenan kaupunkivaltion muodostaneen alueen demos. Se kuului fylen "asty"-trittykseen eli kaupunkialueen demoksiin.


title: Hermos

text: Hermos sijaitsi Ateenasta Eleusiihin johtaneen Pyhän tien varrella Kefissos-joen ja Poikilon-vuorella sijaineen Pythionin Apollonin temppelin välisellä alueella. Sijaintipaikka on suunnilleen nykyisen Chaïdárin kaupungin tienoilla.


title: Hermos

text: Demos perustettiin Kleistheneen uudistuksessa arkaaisen kauden lopulla vuonna 508 eaa. Sillä oli kaksi edustajaa Ateenan bulessa eli neuvostossa. Demoksen kansalaisesta käytettiin demonyymiä "Hermeios" ().


title: Hermos

text: Hermoksessa oli Harpaloksen puolison Pythonikeen muistomerkki.


title: Hestiaia

text: Hestiaia (, ) eli Histiaia () oli antiikin aikainen Aigeis-fyleen kuulunut Attikan eli Ateenan kaupunkivaltion muodostaneen alueen demos. Se kuului fylen "asty"-trittykseen eli kaupunkialueen demoksiin.


title: Hestiaia

text: Hestiaian oletetaan sijainneen Ateenan koillispuolella suunnilleen nykyisen Agía Paraskevín kaupungin Tsakóksen tienoilla.


title: Hestiaia

text: Demos perustettiin Kleistheneen uudistuksessa arkaaisen kauden lopulla vuonna 508 eaa. Sillä oli yksi edustaja Ateenan bulessa eli neuvostossa. Demoksen kansalaisesta käytettiin demonyymiä "Hestiaiothen" ().


title: Hippotomadai

text: Hippotomadai (, ) eli Hippotamadai () oli antiikin aikainen alun perin Oineis-fyleen kuulunut Attikan eli Ateenan kaupunkivaltion muodostaneen alueen demos. Se kuului fylen "asty"-trittykseen eli kaupunkialueen demoksiin.


title: Hippotomadai

text: Hippotomadain sijaintipaikkaa ei tunneta, koska sitä ei kuvata antiikin säilyneessä kirjallisuudessa, eikä siitä ole tehty arkeologisia löytöjä.


title: Hippotomadai

text: Demos perustettiin Kleistheneen uudistuksessa arkaaisen kauden lopulla vuonna 508 eaa. Tuolloin sen alkuperäinen fyle eli ”heimo” oli Oineis ja sillä oli yksi edustaja Ateenan bulessa eli neuvostossa. Myöhemmin hellenistisellä kaudella demoksissa tapahtui muutoksia, ja niiden seurauksena demos kuului vuodesta 307/306 eaa. Demetrias-fyleen ja fylen lakkauttamisen jälkeen vuodesta 201/200 eaa. jälleen Oineis-fyleen. Demoksen kansalaisesta käytettiin demonyymiä "Hippotomadēs" () tai "Hippotamadēs" ().


title: Hybadai

text: Hybadai (, ) oli antiikin aikainen Leontis-fyleen kuulunut Attikan eli Ateenan kaupunkivaltion muodostaneen alueen demos. Se kuului fylen "mesogeios"-trittykseen eli Attikan sisämaa-alueen demoksiin.


title: Hybadai

text: Hybadain oletetaan sijainneen Ateenan pohjoispuolella. Se sijoitetaan etelään nykyisen Tatóin alueesta.


title: Hybadai

text: Demos perustettiin Kleistheneen uudistuksessa arkaaisen kauden lopulla vuonna 508 eaa. Sillä oli kaksi edustajaa Ateenan bulessa eli neuvostossa. Demoksen kansalaisesta käytettiin demonyymiä "Hybadēs" ().


title: Ifistiadai

text: Ifistiadai () eli Hefaistiadai () () oli antiikin aikainen Akamantis-fyleen kuulunut Attikan eli Ateenan kaupunkivaltion muodostaneen alueen demos. Se kuului fylen "asty"-trittykseen eli kaupunkialueen demoksiin.


title: Ifistiadai

text: Demos tunnettiin kahdessa nimimuodossa, "Ifistiadai" ja "Hefaistiadai". Sen alkuperäinen nimi oli todennäköisesti "Ifistiadai", joka oli peräisin Ifistios-nimisestä heeroksesta. Myöhemmin, kun nimen alkuperä ei enää ollut tiedossa, se muuntui Hefaistokseen viitanneeseen muotoon "Hefaistiadai". Alkuperäinen nimi esiintyy kuitenkin useammin piirtokirjoituksissa.


title: Ifistiadai

text: Ifistiadaissa oli Herakleelle omistettu temppeli. Tämä temppeli on todennäköisesti antanut nimen nykyiselle Irákleion kaupungille, joka sijaitsee Ateenan koillispuolella. Osin tämän vuoksi Ifistiadain oletetaan sijainneen jossakin Irákleion lähellä.


title: Ifistiadai

text: Demos perustettiin Kleistheneen uudistuksessa arkaaisen kauden lopulla vuonna 508 eaa. Sillä oli yksi edustaja Ateenan bulessa eli neuvostossa. Demoksen kansalaisesta käytettiin demonyymiä "Ifistiadēs" ().


title: Ikarion

text: Ikarion (, ) eli Ikaria () oli antiikin aikainen alun perin Aigeis-fyleen kuulunut Attikan eli Ateenan kaupunkivaltion muodostaneen alueen demos. Se kuului fylen "mesogeios"-trittykseen eli Attikan sisämaa-alueen demoksiin.


title: Ikarion

text: Ikarion sijaitsi Pentelikon-vuoren (nyk. Pentéli) pohjoispuolella nykyisen Diónysoksen kaupungin alueella. Demos sai kreikkalaisessa mytologiassa nimensä siitä, että se oli paikka, jossa Ikarios kohtasi Dionysoksen, joka opetti tälle viininvalmistuksen taidon.


title: Ikarion

text: Demos perustettiin Kleistheneen uudistuksessa arkaaisen kauden lopulla vuonna 508 eaa. Tuolloin sen alkuperäinen fyle eli ”heimo” oli Aigeis ja sillä oli alun perin neljä tai viisi edustajaa Ateenan bulessa eli neuvostossa. Myöhemmin hellenistisellä kaudella demoksissa tapahtui muutoksia, ja niiden seurauksena demos kuului vuodesta 307/306 eaa. Antigonis-fyleen ja vuodesta 201/200 eaa. Attalis-fyleen. Muutosten seurauksena demoksella oli hellenistisellä kaudella kuusi bule-edustajaa.


title: Ikarion

text: Ikarionin paikka on tunnistettu varmuudella sieltä löytyneiden demoksen tekemiä päätöksiä sisältävien piirtokirjoitusten perusteella. Paikalta on kaivettu agoraa sekä useiden julkisten rakennusten jäänteitä, mukaan lukien Pythion eli Apollonille omistettu temppeli sekä pieni teatteri. Teatteri löydettiin vuonna 1887 ja alueen arkeologiset kaivaukset suoritettiin vuosina 1888–1889. Tärkeisiin löytöihin kuuluu muun muassa Dionysosta esittävä patsas, joka on yksi varhaisimpia kreikkalaisia veistoksia, jonka kohde voidaan varmuudella tunnistaa, sekä Dionysos-muistomerkkinä tunnettu kuoromuistomerkki.


title: Ikarion

text: Ikarionista oli kotoisin muun muassa Thespis, joka oli kreikkalaisen tragedian perustajia. Demoksen kansalaisesta käytettiin demonyymiä "Ikarieus" ().


title: Ionidai

text: Ionidai (, ) oli antiikin aikainen Aigeis-fyleen kuulunut Attikan eli Ateenan kaupunkivaltion muodostaneen alueen demos. Se kuului fylen "mesogeios"-trittykseen eli Attikan sisämaa-alueen demoksiin.


title: Ionidai

text: Ionidai sijaitsi Attikan itäosassa. Se sijoitetaan suunnilleen nykyisen Ntráfin tienoille lähelle Pikérmin kaupunkia.


title: Ionidai

text: Demos perustettiin Kleistheneen uudistuksessa arkaaisen kauden lopulla vuonna 508 eaa. Sillä oli alun perin yksi tai kaksi edustajaa Ateenan bulessa eli neuvostossa. Hellenistisellä kaudella fyleissä ja demoksissa tapahtuneiden muutosten seurauksena demoksella oli myöhemmin kaksi bule-edustajaa. Demoksen kansalaisesta käytettiin demonyymiä "Iōnidēs" ().


title: Kedoi

text: Kedoi (, ) eli Kedai () oli antiikin aikainen Erekhtheis-fyleen kuulunut Attikan eli Ateenan kaupunkivaltion muodostaneen alueen demos. Se kuului fylen "paralia"-trittykseen eli Attikan rannikkoalueiden demoksiin.


title: Kedoi

text: Kedoi sijaitsi Ateenan eteläpuolella. Se sijoitetaan suunnilleen nykyisen Ilioúpolin kaupungin tienoille.


title: Kedoi

text: Demos perustettiin Kleistheneen uudistuksessa arkaaisen kauden lopulla vuonna 508 eaa. Sillä oli kaksi edustajaa Ateenan bulessa eli neuvostossa. Demoksen kansalaisesta käytettiin demonyymiä "ek Kēdōn" ().


title: Kefale

text: Kefale (, ) oli antiikin aikainen Akamantis-fyleen kuulunut Attikan eli Ateenan kaupunkivaltion muodostaneen alueen demos. Se kuului fylen "paralia"-trittykseen eli Attikan rannikkoalueiden demoksiin.


title: Kefale

text: Kefalen oletetaan sijainneen itään nykyisestä Keratéasta. Aiemmin demos on kuitenkin sijoitettu lähemmäksi Brauronia, mistä päin on löydetty demoksen nimen sisältävä piirtokirjoitus.


title: Kefale

text: Demos perustettiin Kleistheneen uudistuksessa arkaaisen kauden lopulla vuonna 508 eaa. Sillä oli alun perin yhdeksän edustajaa Ateenan bulessa eli neuvostossa. Hellenistisellä kaudella fyleissä ja demoksissa tapahtuneiden muutosten seurauksena demoksella oli myöhemmin 12 bule-edustajaa.


title: Kefale

text: Kefale oli suurikokoinen demos, ja sen väkiluvuksi on arvioitu suurimmillaan noin henkeä. Demoksen kansalaisesta käytettiin demonyymiä "Kefalēthen" (). Demoksessa tiedetään olleen Dioskuureille omistettu temppeli. Kefalessa nämä tunnettiin ”Suurina jumalina”.


title: Kefisia

text:
Kefisia (, ) oli antiikin aikainen Erekhtheis-fyleen kuulunut Attikan eli Ateenan kaupunkivaltion muodostaneen alueen demos. Se kuului fylen "mesogeios"-trittykseen eli Attikan sisämaa-alueen demoksiin.
Kefisia sijaitsi Pentelikon-vuoren (nyk. Pentéli) juurella Ateenan koillispuolella nykyisen, demoksesta nimensä perineen Kifisián kaupungin alueella.


title: Kefisia

text: Perinteen mukaan Kefisia oli yksi Kekropsin ajan Attikan kahdestatoista vanhasta kaupungista ("polis") tai kylästä ("kōmē"), jotka Theseus myytin mukaan yhdisti ("synoikismos") Ateenaksi. Demos perustettiin Kleistheneen uudistuksessa arkaaisen kauden lopulla vuonna 508 eaa. Sillä oli alun perin kuusi edustajaa Ateenan bulessa eli neuvostossa. Hellenistisellä kaudella fyleissä ja demoksissa tapahtuneiden muutosten seurauksena demoksella oli myöhemmin kahdeksan bule-edustajaa. Demoksen kansalaisesta käytettiin demonyymiä "Kēfisieus" (). Kefisia säilyi merkittävänä demoksena loppuun saakka.


title: Kefisia

text: Kefisiassa sijaitsi Herodes Atticuksen kesähuvila. Siellä aikaa viettänyt Aulus Gellius kuvaa paikkaa teoksessaan "Attikan öitä". Herodes Atticus pystytti alueelle julkisia rakennuksia, puutarhoja ja veistoksia. Alueelta on löydetty muun muassa piirtokirjoituksia, Herodeen ja Polydeukionin rintakuvat sekä roomalainen hauta, jossa oli neljä sarkofagia. Kefisiassa tiedetään olleen myös palaistra.


title: Keiriadai

text: Keiriadai (, ) oli antiikin Ateenan kaupunginosa ja Hippothontis-fyleen kuulunut Attikan demos. Se kuului fylen "asty"-trittykseen eli kaupunkialueen demoksiin.


title: Keiriadai

text: Keiriadain oletetaan sijainneen Pnyks-kukkulan länsipuolella Themistokleen muurin ulkopuolella, suunnilleen nykyisen Áno Petrálonan alueella länteen Asteroskopeíosta.


title: Keiriadai

text: Demos perustettiin Kleistheneen uudistuksessa arkaaisen kauden lopulla vuonna 508 eaa. Sillä oli kaksi edustajaa Ateenan bulessa eli neuvostossa. Demoksen kansalaisesta käytettiin demonyymiä "Keiriadēs" ().


title: Keiriadai

text: Keiriadaissa sijaitsi Barathron. Se oli syvä kuoppa, johon heitettiin rikolliset ja teloitettujen ruumiit.


title: Kettos

text: Kettos (, ) eli Kettoi () oli antiikin aikainen Leontis-fyleen kuulunut Attikan eli Ateenan kaupunkivaltion muodostaneen alueen demos. Se kuului fylen "asty"-trittykseen eli kaupunkialueen demoksiin.


title: Kettos

text: Kettos sijoitetaan nykyään yleensä nykyisen Dafnín seudulle Chaïdárin kaupungin alueelle. Toisen teorian mukaan demos olisi kuitenkin sijainnut koilliseen nykyisestä Acharnéesta. Kumpaakaan teoriaa ei ole kuitenkaan voitu vahvistaa piirtokirjoitusten avulla.


title: Kettos

text: Demos perustettiin Kleistheneen uudistuksessa arkaaisen kauden lopulla vuonna 508 eaa. Sillä oli alun perin kolme edustajaa Ateenan bulessa eli neuvostossa. Hellenistisellä kaudella fyleissä ja demoksissa tapahtuneiden muutosten seurauksena demoksella oli myöhemmin kolme tai neljä bule-edustajaa. Demoksen kansalaisesta käytettiin demonyymiä "Kēttios" ().


title: Kholargos

text: Kholargos (, ), joskus myös "Kolargia" (), oli antiikin aikainen Akamantis-fyleen kuulunut Attikan eli Ateenan kaupunkivaltion muodostaneen alueen demos. Se kuului fylen "asty"-trittykseen eli kaupunkialueen demoksiin.


title: Kholargos

text: Kholargos sijaitsi Ateenan länsi- tai luoteispuolella. Se sijoitetaan nykyisten Ílion pohjoisosan (Káto Liósia) ja Acharnéen eteläosan suuntaan. Nykyinen Cholargóksen kaupunki sijaitsee Ateenan koillispuolella kokonaan eri paikassa kuin antiikin aikainen demos, ja on ottanut nimen antiikin Kholargoksesta kotoisin olleen Perikleen kunniaksi.


title: Kholargos

text: Demos perustettiin Kleistheneen uudistuksessa arkaaisen kauden lopulla vuonna 508 eaa. Sillä oli alun perin neljä edustajaa Ateenan bulessa eli neuvostossa. Hellenistisellä kaudella fyleissä ja demoksissa tapahtuneiden muutosten seurauksena demoksella oli myöhemmin kuusi bule-edustajaa.


title: Kholargos

text: Perikleen lisäksi Kholargoksesta olivat kotoisin myös muun muassa Ksanthippos ja Hippokrates Ateenalainen. Demoksen kansalaisesta käytettiin demonyymiä "Kholargeus" (). Kholargoksessa tiedetään olleen Pythion eli Apollonin pyhäkkö sekä pyöreä Herakleen pyhäkkö. Demos vietti omaa Thesmoforia-juhlaansa.


title: Kholleidai

text: Kholleidai (, ) eli Khollidai/Kollidai () oli antiikin aikainen Leontis-fyleen kuulunut Attikan eli Ateenan kaupunkivaltion muodostaneen alueen demos. Se kuului fylen "mesogeios"-trittykseen eli Attikan sisämaa-alueen demoksiin.


title: Kholleidai

text: Kholleidain oletetaan sijaineen Hymettos-vuoren (nyk. Ymittós) eteläpäässä Vári-Voúla-Vouliagménin kunnan alueella, noin viisi kilometriä pohjoiseen nykyisestä Várin kaupungista. Alueella oli Nymfaion eli nymfeille omistettu luola, joka tunnetaan nykyisin Nymfoleptoksen luolana eli Várin luolana. Toisaalta joskus demos on sijoitettu aivan eri paikkaan lähelle Akharnain demosta.


title: Kholleidai

text: Demos perustettiin Kleistheneen uudistuksessa arkaaisen kauden lopulla vuonna 508 eaa. Sillä oli alun perin kaksi edustajaa Ateenan bulessa eli neuvostossa. Hellenistisellä kaudella fyleissä ja demoksissa tapahtuneiden muutosten seurauksena demoksella oli myöhemmin neljä tai viisi bule-edustajaa. Demoksen kansalaisesta käytettiin demonyymiä "Kholeidēs" ().


title: Kholleidai

text: Kholleidaissa oletetaan olleen teatteri.


title: Kikynna

text: Kikynna (, ) oli antiikin aikainen Akamantis-fyleen kuulunut Attikan eli Ateenan kaupunkivaltion muodostaneen alueen demos. Se kuului fylen "mesogeios"-trittykseen eli Attikan sisämaa-alueen demoksiin.


title: Kikynna

text: Kikynna sijaitsi lähellä Sfettoksen ja Aiksonen demoksia. Demoksen tarkkaa sijaintipaikkaa ei tiedetä, mutta sen oletetaan sijainneen nykyisen Chalidoún tienoilla Paianían kunnassa, lähellä Bourmpoutsánaa.


title: Kikynna

text: Demos perustettiin Kleistheneen uudistuksessa arkaaisen kauden lopulla vuonna 508 eaa. Sillä oli alun perin kaksi edustajaa Ateenan bulessa eli neuvostossa. Hellenistisellä kaudella fyleissä ja demoksissa tapahtuneiden muutosten seurauksena demoksella oli myöhemmin kolme bule-edustajaa.


title: Kikynna

text: Kikynnasta oli kotoisin muun muassa Lysikrateen muistomerkin pystyttäjänä tunnettu Lysikrates Lysitheideen poika. Demoksen kansalaisesta käytettiin demonyymiä "Kikynneus" (). Kikynnassa palvottiin erityisesti Apollonia, ja siellä vietettiin tämän kunniaksi Apollonia-juhlaa.


title: Koile

text: Koile (, ) oli antiikin Ateenan kaupunginosa ja alun perin Hippothontis-fyleen kuulunut Attikan demos. Se kuului fylen "asty"-trittykseen eli kaupunkialueen demoksiin.


title: Koile

text:
Koile sijaitsi Museionin eli Muusien kukkulan ja Ilissos-joen suunnassa olleiden kukkuloiden välisessä laaksossa, lounaaseen Pnyks-kukkulasta. Se oli osaksi kaupunginmuurin eli Themistokleen muurin sisä- ja osaksi ulkopuolella. Demos sijoitetaan suunnilleen Ateenan nykyisten Filopáppoun ja Petrálonan kaupunginosien alueelle. Demoksen pohjoispuolella oli Meliten demos ja itäpuolella Kollytoksen demos. Demoksen läpi kulki Pireuksen tie, joka tunnetaan myös Koilen tienä. Se oli kaupungin keskeisimpiä kulkuväyliä.
Demos perustettiin Kleistheneen uudistuksessa arkaaisen kauden lopulla vuonna 508 eaa. Tuolloin sen alkuperäinen fyle eli ”heimo” oli Hippothontis ja sillä oli kolme edustajaa Ateenan bulessa eli neuvostossa. Myöhemmin hellenistisellä kaudella demoksissa tapahtui muutoksia, ja niiden seurauksena demos kuului vuodesta 307/306 eaa. Demetrias-fyleen ja fylen lakkauttamisen jälkeen vuodesta 201/200 eaa. jälleen Hippothontis-fyleen. Demoksen kansalaisesta käytettiin demonyymiä "ek Koilēs" ().


title: Koile

text: Koilessa sijaitsivat muun muassa Kimonin ja Thukydideen haudat. Koilen alueelta on löydetty Pireuksen tien osia sekä sen varrella olleiden julkisten rakennusten, työpajojen ja asuintalojen jäänteitä. 300-luvulla eaa. alueelle rakennettiin Makedoniaa vastaan käydyn sodan vuoksi Diateikhisma-muuri, ja sen jälkeen alue jäi suurelta osin käyttämättömäksi ja pääasiassa hauta-alueeksi hellenistisen ja roomalaisen kauden ajaksi.


title: Kollytos

text:
Kollytos (, ) eli Kolyttos () oli antiikin Ateenan kaupunginosa ja Aigeis-fyleen kuulunut Attikan demos. Se kuului fylen "asty"-trittykseen eli kaupunkialueen demoksiin.
Kollytos sijaitsi Ateenan länsilaidalla kaupunginmuurin eli Themistokleen muurin sisäpuolella Museionin eli Muusien kukkulan ja Pnyks-kukkulan välisellä alueella sekä niiden rinteillä, toisin sanoen muun muassa nykyisen Filopáppoun kaupunginosan tienoilla. Sijaintipaikka oli lähellä Meliten demosta, ja antiikin lähteissä mainitaan, ettei niiden välinen raja ollut selvä. Kreikkalaisessa mytologiassa Kollytos oli Herakles-myytteihin liittyneen Diomoksen isä.


title: Kollytos

text: Demos perustettiin Kleistheneen uudistuksessa arkaaisen kauden lopulla vuonna 508 eaa. Sillä oli alun perin kolme edustajaa Ateenan bulessa eli neuvostossa. Hellenistisellä kaudella fyleissä ja demoksissa tapahtuneiden muutosten seurauksena demoksella oli myöhemmin neljä bule-edustajaa.


title: Kollytos

text: Platon oli kotoisin Kollytoksesta, ja sen alueella asuivat muun muassa Aiskhines ja Timon. Demoksen kansalaisesta käytettiin demonyymiä "Kollyteus" ().


title: Kollytos

text: Kollytoksessa tiedetään olleen teatteri.


title: Kolonai (Antiokhis)

text: Kolonai (), joskus myös "Kolōnos" () tai "Kolōnē" () (), oli antiikin aikainen alun perin Antiokhis-fyleen kuulunut Attikan eli Ateenan kaupunkivaltion muodostaneen alueen demos. Se kuului fylen "mesogeios"-trittykseen eli Attikan sisämaa-alueen demoksiin.


title: Kolonai (Antiokhis)

text: Kolonai sijaitsi suunnilleen nykyisen Marathónas-järven pohjoispuolella, länteen Grammatikósta. Antiokhis-fylen Kolonaita ei tule sekoittaa toiseen Kolonai-nimiseen demokseen, joka kuului Leontis-fyleen.


title: Kolonai (Antiokhis)

text: Demos perustettiin Kleistheneen uudistuksessa arkaaisen kauden lopulla vuonna 508 eaa. Tuolloin sen alkuperäinen fyle eli ”heimo” oli Antiokhis ja sillä oli kaksi edustajaa Ateenan bulessa eli neuvostossa. Myöhemmin hellenistisellä kaudella demoksissa tapahtui muutoksia, ja niiden seurauksena demos kuului vuodesta 307/306 eaa. Antigonis-fyleen ja vuodesta 224/223 eaa. Ptolemais-fyleen. Demoksen kansalaisesta käytettiin demonyymiä "ek Kolōnū" (), "Kolōnēthen" tai "Kolōneus" ().


title: Kolonai (Leontis)

text: Kolonai (), joskus myös "Kolōnos" () tai "Kolōnē" () (), oli antiikin aikainen Leontis-fyleen kuulunut Attikan eli Ateenan kaupunkivaltion muodostaneen alueen demos. Se kuului fylen "mesogeios"-trittykseen eli Attikan sisämaa-alueen demoksiin.


title: Kolonai (Leontis)

text: Kolonai sijaitsi suunnilleen nykyisen Stamátan Amygdalézan tienoilla. Leontis-fylen Kolonaita ei tule sekoittaa toiseen Kolonai-nimiseen demokseen, joka kuului Antiokhis-fyleen.


title: Kolonai (Leontis)

text: Demos perustettiin Kleistheneen uudistuksessa arkaaisen kauden lopulla vuonna 508 eaa. Sillä oli kaksi edustajaa Ateenan bulessa eli neuvostossa. Demoksen kansalaisesta käytettiin demonyymiä "ek Kolōnū" (), "Kolōnēthen" () tai "Kolōneus" ().


title: Konthyle

text: Konthyle (, ) oli antiikin aikainen alun perin Pandionis-fyleen kuulunut Attikan eli Ateenan kaupunkivaltion muodostaneen alueen demos. Se kuului fylen "mesogeios"-trittykseen eli Attikan sisämaa-alueen demoksiin.


title: Konthyle

text: Konthyle sijaitsi Attikan itäosassa. Se sijoitetaan kaakkoon nykyisestä Spátan kaupungista, joka sijaitsee Mesógeian tasangolla.


title: Konthyle

text: Demos perustettiin Kleistheneen uudistuksessa arkaaisen kauden lopulla vuonna 508 eaa. Tuolloin sen alkuperäinen fyle eli ”heimo” oli Pandionis ja sillä oli yksi edustaja Ateenan bulessa eli neuvostossa. Myöhemmin hellenistisellä kaudella demoksissa tapahtui muutoksia, ja niiden seurauksena demos kuului vuodesta 224/223 eaa. Ptolemais-fyleen. Demoksen kansalaisesta käytettiin demonyymiä "Konthyleus" () tai "Konthylidēs" ().


title: Kopros

text: Kopros (, ) oli antiikin aikainen Hippothontis-fyleen kuulunut Attikan eli Ateenan kaupunkivaltion muodostaneen alueen demos. Se kuului fylen "paralia"-trittykseen eli Attikan rannikkoalueiden demoksiin.


title: Kopros

text: Kopros sijaitsi Attikan länsiosassa. Se sijoitetaan suunnilleen Eleusiin demoksen ja nykyisen Elefsínan kaupungin itäpuolelle.


title: Kopros

text: Demos perustettiin Kleistheneen uudistuksessa arkaaisen kauden lopulla vuonna 508 eaa. Sillä oli kaksi edustajaa Ateenan bulessa eli neuvostossa. Demoksen kansalaisesta käytettiin demonyymiä "Kopreios" ().


Jääkiekon Mestarien liigan kausi 2017–2018 alkoi 24. elokuuta 2017. Mestarien liigaan osallistuu 32 joukkuetta 13 eri maasta. Hallitsevana mestarina kauteen lähti ruotsalainen Frölunda HC. Turnauksen voitti suomalainen JYP, joka voitti 6. helmikuuta 2018 pelatussa loppuottelussa ruotsalaisen Växjö Lakers HC:n maalein 0–2.


title: Jääkiekon Mestarien liigan kausi 2017–2018

text: Kilpailuun osallistuu viisi joukkuetta Ruotsista ja Suomesta, neljä joukkuetta Sveitsistä ja Tšekistä ja kolme joukkuetta Saksasta ja Itävallasta. 24 osallistumisoikeutta jaettiin kuuden liigan kesken edellisten kolmen kauden menestyksen perusteella. Lisäksi kilpailuun osallistuu pudotuspelimestarit Slovakiasta, Norjasta, Tanskasta, Valko-Venäjältä, Ranskasta ja Puolasta sekä kaksi joukkuetta Isosta-Britanniasta. Iso-Britannian edustajista Nottingham Panthers on mukana Mestarien liigassa hallitsevana Continental Cup -voittajana ja Cardiff Devils runkosarjamestarina, sillä maan mestaruus poikkeuksellisesti määräytyy runkosarjan mukaan.


title: Jausiers

text:
Jausiers on kunta Ranskan kaakkoisosassa Alpes-de-Haute-Provencen departementissa Provence-Alpes-Côte d’Azurin alueella. Se sijaitsee Ubayen laaksossa osana Mercantourin kansallispuistoa.
Kunnan nähtävyyksiä on linna "Château des Magnans". Se on alueelle tyypillinen näyttävä rakennus, joita Ranskan siirtomaasta Louisianasta sekä Meksikosta tulleet paluumuuttajat rakensivat.


title: Koskelan kirkko

text: Koskelan kirkko on Helsingin kaupungin omistaman entisen Koskelan sairaalan kirkko. Rapatusta tiilestä rakennettu kirkko rakennettiin vuonna 1914 Koskelan kunnalliskodin alueen kirkoksi. Sen suunnittelusta vastasi arkkitehti Nils Wasastjerna. Suorakaiteen muotoisen ja satulakattoisen pitkäkirkon kuoripäädyssä on runkohuonetta kapeampi ja matalampi puoliympyrän muotoinen sakaristo. Katolla on pieni avoin kellotorni. Runkohuoneen pitkiä sivuja jäsentää sarja poikkipäätyjä.


title: Koskelan kirkko

text: Kirkossa on istumapaikkoja 200 hengelle ja Kangasalan urkutehtaan vuonna 1968 rakentamat 6-äänikertaiset mekaaniset urut.


title: The Front Is Breaking

text: The Front Is Breaking on Eero Koivistoisen albumi, joka julkaistiin vuonna 1976.


title: The Front Is Breaking

text: Kaikki kappaleet kirjoittanut Eero Koivistoinen.


title: Zapad 2017

text: Zapad 2017 oli Venäjän asevoimien ja Valko-Venäjän asevoimien yhteinen sotaharjoitus, joka järjestettiin 14. − 20. syyskuuta 2017. Tapahtumapaikkoina olivat Venäjän Läntinen sotilaspiiri, Valko-Venäjä ja Kaliningrad. Zapad-harjoitus järjestetään Venäjällä neljän vuoden välein. Venäjän mukaan harjoitukseen osallistui alle 13 000 sotilasta, mutta länsimaiden arvioiden mukaan todellinen määrä saattoi olla jopa 100 000.


title: Zapad 2017

text: Ruotsissa järjestetään samaan aikaan Aurora 17 -sotaharjoitus.


title: Praseodyymi(III)oksidi

text: Praseodyymi(III)oksidi (tai "praseodyymioksidi") PrO on harvinaisen maametallin praseodyymin epäorgaaninen yhdiste hapen kanssa. Se on valkeaa tai kellertävää kiinteää ainetta joka muodostaa kiderakenteeltaan heksagonaalisia kiteitä. Yhdiste liukenee hyvin huonosti veteen eikä juuri muihinkaan yleisiin liuottimiin. Yhdiste on vähäisissä määrin hygroskooppista.


title: Praseodyymi(III)oksidi

text: Praseodyymioksidia voidaan käyttää dielektrisenä aineena yhdessä piin kanssa. Sitä käytetään myös jonkun verran värjäämään lasia ja keramiikkaa keltaiseksi. Praseodyymioksidi soveltuu erityisen hyvin hitsaajanlasien värjäämiseen, koska se suodattaa infrapunan aallonpituuksia. Keramiikan värjäykseen soveltuu myös praseodyymin voimakkaan tummanruskea sekavalenttinen oksidi, praseodyymi(III,IV)oksidi, PrO, CAS-numero 12037-29-5.


title: La Motte-du-Caire

text: La Motte-du-Caire on kunta Ranskan kaakkoisosassa Alpes-de-Haute-Provencen departementissa Provence-Alpes-Côte d’Azurin alueella. Se on tyypillinen provencelaiskylä, jossa on keskiaikaisia kujia plataanipuineen sekä terassikahviloita ja suihkulähteitä.


title: Pasilan kirkko

text: Pasilan kirkko oli alkujaan Pasilan suomalaisen seuran omistama puurakennus Helsingin vanhassa Puu-Pasilassa. Vuonna 1920 se siirtyi Pasilan seurakunnan omistukseen ja se korjattiin Albert Nybergin suunnitelmien mukaan kirkoksi ja työkeskukseksi. Remontoitu rakennus edusti huoneratkaisuiltaan niinkutsutun pikkukirkkoliikkeen toiminta-ajatusta. Kirkon pinta-ala oli 81 m plus 39 m parvi. Istumapaikkoja siinä oli 250 hengelle. Kirkossa oli 10-äänikertaiset pneumaattiset urut. Alttarilla oli saksalaista alkuperää ollut krusifiksi ja lisäksi Oskar Nupposen ja Gunnar Forsströmin lasimaalauksia. Kirkon kellotapuli oli rakennettu vuonna 1932 ja siellä oli kaksi kelloa. Kirkkorakennus purettiin muun kaupunginosan mukana vuonna 1978.


title: Pasilan kirkko

text: Nykyään Pasilassa ei ole varsinaista kirkkoa. Länsi-Pasilassa on vuonna 1985 valmistunut Länsi-Pasilan kappeli, joka on poistunut käytöstä.


title: Oujda

text: Oujda () on kaupunki Marokon itäosassa noin 14 kilometrin päässä Algerian vastaisesta rajasta. Kaupungin historian aikana se on vallattu, tuhottu ja jälleenrakennettu useaan otteeseen. Vuonna 2014 kaupungissa oli noin 494 000 asukasta.


title: Oujda

text: Oujdan kaupungin perusti vuonna 994 zenata-berberiheimon tuolloinen päällikkö Ziri bin Atiyya. Zenataberberit olivat ajautuneet Länsi-Marokkoon yhteenotoissa sandhajaberberien kanssa ja sittemmin heistä tuli Córdobassa hallinneiden umaijadien kannattajia. Zirin oli heimoineen aluksi tarkoitus asettua Fèsin alueelle, mutta hän päätyi perustamaan varuskunnan ja hallintopaikkansa Oujdaan, koska se oli lähempänä hänen heimonsa alueita sisämaassa. Almoravidit valtasivat kaupungin vuonna 1079 ja seuraavalla vuosisadalla se päätyi almohadien hallintaan, joita seurasivat marinidit. 1500-luvulta 1800-luvulle alueen hallinnasta taistelivat Marokon sulttaanit ja Algeria hallinnut Osmanien valtakunta. Marokon sulttaanit toivat alueelle omaa valtaansa vahvistaakseen arabeja Marrakechin eteläpuolelta, ja se liitettiin lopullisesti Marokkoon vuonna 1795. Vuonna 1844 kaupungin valtasivat ranskalaiset joukot kostoksi Marokon sulttaanin avusta Abdelkaderille. Ranskalaiset palasivat vuonna 1859 ja vuonna 1907 ja miehittivät sitä jälkimmäisestä lähtien Ranskan Marokon protektoraain perustamiseen saakka.


title: Oujda

text: Vuonna 1910 Oujdassa oli 6 466 asukasta. Ranskan vallan aikana alueelle muutti suuri joukko pied-noireja, eli Pohjois-Afrikkaan tulleita pääasiassa ranskalais- ja espanjalaistaustaisia siirtolaisia. Heidän ja paikallisten lisäksi kaupungissa oli aktiivinen juutalaisyhteisö. Vuoteen 1936 mennessä kaupungin asukasluku olikin jo 34 500 ja hieman ennen Marokon itsenäistymistä 80 000. Suuri valtaosa eurooppalaisista ja juutalaisista muutti maasta itsenäisyyden jälkeen, mutta heidän tilalleen on tullut uusia asukkaita maaseudulta. Algerian itsenäistyttyä kaupungista tuli tärkeä rajanylityspaikka, joka on kuitenkin ollut ajoittain suljettu maiden välisten yhteenottojen takia.


title: Oujda

text: Oujda on Marokon itäosien taloudellinen keskus. Rajakaupunkina Oujdan palvelualat, kuten kuljetus- ja hotelliala ovat menestyneet, mutta kaupungissa on vain vähän teollisuutta ja sen suurimmat alat ovat kärsineet ajoittain poliittisesta tilanteesta Marokon ja Algerian välillä. Maaseutuväestön muuttaessa kaupunkiin etenkin, kun alueilla kaupungin eteläpuolella on suljettu kaivoksia, ei kaikille uusille asukkaille ole pystytty tarjoamaan työpaikkoja. Kaupunkia ympäröivällä maaseudulla kasvatetaan esimerkiksi vehnää, lampaita, vuohia ja espartoheinää, joista jälkimmäistä viedään ulkomaille paperin raaka-aineeksi.


title: Oujda

text: Vuoden 2014 väestönlaskennan mukaan Oujdassa oli yhteensä 494 252 asukasta.


title: Mallefougasse-Augès

text:
Mallefougasse-Augès on kunta Ranskan kaakkoisosassa Alpes-de-Haute-Provencen departementissa Provence-Alpes-Côte d’Azurin alueella.
Kunnan nähtävyyksiä on romaaninen Saint-Jean-Baptisten kirkko sekä siihen liittyvä linna Château de Consonoves. Keskustasta on näkymä läheisen Durance-joen laaksoon sekä joen toisella puolella olevan Les Méesin "Les Pénitents" -kalliomuodostumiin.


title: Chilen kansalliskirjasto

text: Chilen kansalliskirjasto () on 19. elokuuta 1813 perustettu Chilen kansalliskirjasto, jonka päätoimipiste sijaitsee Santiago de Chilessä.


title: Il biglietto da mille

text: Il biglietto da mille (”Tuhannen seteli”) on vuonna 1912 valmistunut italialainen mykkäelokuva. Tuntemattoman ohjaajan komedian pääosia esittävät Eleuterio Rodolfi ja Mary Cléo Tarlarini.


title: Il biglietto da mille

text: Rodolfi hakkailee De Renzin vaimoa ja lupaa antaa tuhatlappusen tämän vaatemenoihin. Hän lainaa rahat De Renziltä, mutta ei tiedä miten maksaa ne takaisin. Rodolfi lähettää De Renzille kirjeen, jossa hän kertoo antaneensa rahat kadulla tapaamalleen vaimolle. Pariskunnan suhde pysyy salassa, mutta De Renzin vaimo ei ole kovin tyytyväinen.


title: Il biglietto da mille

text: Ambrosio Filmin tuottama "Il biglietto da mille" on esimerkki ranskalaistyyppisestä ”porvarillisesta” tai ”bulevardikomediasta”, jonka teemoja ovat uskottomuus ja ilkikuriset rakkausjuonet. Eleuterio Rodolfi oli yksi tyylilajin tähdistä, joka toimi usein myös ohjaajana.


title: Il biglietto da mille

text: Elokuvan saksankielisillä väliteksteillä varustettu värjätty nitraattikopio on säilynyt Torinon elokuvamuseon kokoelmissa. Se on restauroitu museon ja Bolognan elokuva-arkiston yhteistyönä vuonna 2009. Alkuperäisestä 392 metrin pituudesta on jäljellä 250 metriä. Restaurointi on nähtävissä elokuvamuseon Vimeo-sivustolla.


title: Les Mées (Alpes-de-Haute-Provence)

text:
Les Mées on kunta Ranskan kaakkoisosassa Alpes-de-Haute-Provencen departementissa Provence-Alpes-Côte d’Azurin alueella.
Kunnan nähtävyys on "Les Pénitents" –kalliomuodostuma, jonka sanotaan muistuttavan munkkeja.


title: Because the Internet

text: Because the Internet on yhdysvaltalaisen näyttelijä ja räppäri Donald Gloverin toinen studioalbumi, jonka julkaisi Glassnote ja Island Records 10. joulukuuta 2013. Mainostaakeen albumia, Glover julkaisi lyhytfilmin nimeltä Clapping for the Wrong Reasons.


title: Because the Internet

text: Because the Internetin yleinen aihe on nimensäkin mukaan sosiaalinen media, internet ja miten ne korvaavat muun sosiaalisen kanssakäymisen.


title: Tšekin Cup

text: Tšekin Cup eli Pohár FAČR tai MOL Cup on tšekkiläinen jalkapalloturnaus. Sen voittaja pääsee seuraavan kauden Eurooppa-liigaan. Turnaus pelattiin ensimmäisen kerran kaudella 1993–94. Menestynein seura on AC Sparta Praha kuudella mestaruudellaan.


title: Alone (Ténére)

text: Alone (Ténére) on malilaisen Terakaft-yhtyeen albumi, joka julkaistiin vuonna 2015.


title: Ukrainan Cup

text: Ukrainan Cup () on ukrainalainen vuosittain järjestettävä jalkapalloturnaus. Cup pelattiin ensimmäisen kerran kaudella 1992–1993. Menestyneimmät seurat ovat 11 mestaruudellaan FK Dynamo Kiova ja FK Šah’tar Donetsk.


title: Ahla

text: Ahla on sukunimi, joka on muun muassa seuraavilla suomalaisilla henkilöillä:


title: Askamin rautatieasema

text: Askamin rautatieasema on rautatieasema lähellä Askam-in-Furnessin ja Irelethin kyliä Cumbriassa. Se sijaitsee Cumbrian Coast Linen varrella.


title: Askamin rautatieasema

text: Asema avattiin nimellä Ireleth Gate huhtikuussa 1851 ja suljettiin lokakuussa 1857. Se avattiin uudelleen nimellä Ireleth 1. huhtikuuta 1868. Nimi vaihtui Askamiksi 1. tammikuuta 1875.


title: Askamin rautatieasema

text: Asemaa käytti 63 440 matkustajaa kaudella 2015–2016.


title: Todorov

text: Todorov on seuraavien tunnettujen henkilöiden sukunimi:


title: Dan Abnett

text: Dan Abnett (s. 12. lokakuuta 1965) on englantilainen kirjailija. Abnett on valmistunut Oxfordista.


title: Dan Abnett

text: Abnettin tuotantoon kuuluu mm. useita Warhammer 40,000 -maailmaan kuuluvia kirjoja sekä Doctor Who -äänikirja. Sarjakuvatuotantoon kuuluvat kirjoittaminen mm. "Guardians of the Galaxy" ja "2000AD" sarjoihin.


title: Dan Abnett

text: Hän on myös kirjoittanut Creative Assemblyn videopeliin "".


title: Iranin kansalliskirjasto ja -arkisto

text: Iranin kansalliskirjasto ja -arkisto (, , NLAI) on Iranissa toimiva, vuonna 2002 perustettu organisaatio, johon yhdistettiin Iranin kansalliskirjasto (NLI, jonka ensimmäinen oma rakennus valmistui 1937) ja kansallisarkisto (NAI, per. 1970). Iranin kansalliskirjaston ja -arkiston johtajana toimii Seyed Reza Salehi Amiri (tilanne 8/2017).


title: Iranin kansalliskirjasto ja -arkisto

text: NLAI toimii keskeisesti kahdessa eri osoitteessa Teheranissa. Näistä kansalliskirjaston (NLI) 97 000 neliömetrin suuruista rakennusta luonnehditaan uudeksi.


title: Etelä-Afrikan punta

text: Etelä-Afrikan punta (, ) oli Etelä-Afrikan unionin rahayksikkönä vuodesta 1910 vuoteen 1961, jolloin randi korvasi punnan. Vuonna 1961 Etelä-Afrikasta tuli myös tasavalta.


title: Seitsemän (Irinan albumi)

text: Seitsemän on suomalaisartisti Irinan 7. huhtikuuta 2017 julkaistu seitsemäs studioalbumi. Albumi nousi ensimmäisellä listaviikollaan albumilistan 12:nneksi. Yhteensä se oli listalla viisi viikkoa. Albumin on tuottanut Jyrki Tuovinen.


title: Seitsemän (Irinan albumi)

text: Albumilta julkaistuista kolmesta singlestä kappaleet ”Parane parane” ja ”Kaaoksen keskellä” menestyivät parhaiten radiossa, sillä ne molemmat olivat parhaimmillaan kahdenkymmenen soitetuimman radiokappaleen joukossa.


title: Kun mies on mies

text: Kun mies on mies ("A New Leaf") on Elaine Mayn käsikirjoittama ja ohjaama yhdysvaltalainen musta komediaelokuva vuodelta 1971. Jack Ritchien novelliin väljästi perustuvan elokuvan pääosia näyttelevät Elaine May itse sekä Walter Matthau, Jack Weston, George Rose ja James Coco.


title: Kun mies on mies

text: Elokuva oli komediennenä tunnetuksi tulleen Elaine Mayn ensimmäinen ohjaustyö. Hän ylitti kuvausaikataulun 40 vuorokaudella ja leikkasi elokuvaa kymmenen kuukautta, kunnes tuotantostudio Paramount otti materiaalin haltuunsa. Paramount lyhensi Mayn versiota lähes tunnilla, poistaen kokonaan sivujuonen johon sisältyi muun muassa kaksi murhaa. Samalla kohtausten järjestys muuttui ja loppuratkaisusta tuli erilainen kuin pohjalla olevassa Jack Ritchien novellissa. May olisi halunnut nimensä pois elokuvan tekijätiedoista ja vei asian oikeuteenkin, mutta hävisi.


title: Kun mies on mies

text: Keski-ikäinen playboy Henry Graham (Matthau) on taloudellisissa ongelmissa ja päättää löytää varakkaan vaimon. Hankkeeseensa hän saa 50 tuhatta dollaria sedältään (Coco), joka antaa Henrylle kuusi viikkoa aikaa löytää sopiva puoliso. Henry löytääkin Henrietta Lowellin (May), rikkaan mutta kömpelön kasvitieteilijän. He avioituvat huolimatta Henryn lakimiehen suosituksesta. Lakimiehellä vaikuttaa olevan omakin lehmä ojassa.


title: Kun mies on mies

text: Golden Globe -gaalassa 1971 "Kun mies on mies" oli ehdokkaana parhaan musikaali- tai komediaelokuvan palkinnon saajaksi ja Elaine May naispääosastaan.


title: Kun mies on mies

text: Vuonna 2017 BBC:n äänestyksessä 253 eri puolilta maailmaa olevaa kriitikkoa valitsi elokuvan kaikkien aikojen sadan parhaan komedian listalle.


title: Manga Sewa

text: Manga Sewa (k. 1884) oli djalonkeheimopäällikkö Sierra Leonessa, joka räjäytti itsensä, perheensä ja muita heimopäällikköjä Solimanan pääkaupungin Falaban linnoituksen ammusvarastossa sen sijaan, että olisi antanut valtakuntansa Samori Tourén käsiin.


title: Manga Sewa

text: Manga Sewa syntyi Solimanan Falabassa nykyisen Sierra Leonen Pohjoisen maakunnan alueella djalonken etniseen ryhmään kuuluville vanhemmille. Hänen isänsä oli djalonkeheimopäällikkö. Manga Sewan isällä oli useita vaimoja ja tusinoittain lapsia.


title: Manga Sewa

text: Vuonna 1884 mandinkahallitsija Samori Touré hyökkäsi tuolloin Manga Sewan hallitsemaan Solimanaan yhdessä kuningas Kalieren kanssa. Tourén kenraalin N’fa Alin tuhotessa useita Falaban ympäröimiä kyliä, mandinkajoukot aloittivat viisi kuukautta kestävän Falaban piirityksen. Kaupunkinsa asukkaiden miltei kuollessa nälkään Manga Sewa kokosi perheensä Falaban ammusvarastoon ja sytytti soihdun, tappaen itsensä ja samalla murtaen Falaban linnoituksen muurit.


title: Time Out

text: Time Out on yhdysvaltalaisen jazzyhtyeen The Dave Brubeck Quartetin studioalbumi, joka julkaistiin Columbia Recordsilla vuonna 1959. Albumin kappaleissa käytettiin jazzille epätavallisia tahtilajeja, kuten 9/8, 6/4 ja 5/4. Albumia pidetään cool jazzin ja West Coast -jazzin hienoimpana sekoituksena. "Time Out" sijoittui "Billboardin" popalbumien listan kakkossijalle.


title: Time Out

text: Kaikki kappaleet on säveltänyt Dave Brubeck paitsi kappaleen ”Take Five”, jonka on säveltänyt Paul Desmond.


title: Keljon kirkko

text: Keljon kirkko on Jyväskylän seurakunnalle kuuluva kirkko ja seurakuntakeskus, jonka suunnitteli Erkki Kantonen. Kirkko rakennettiin vaaleasta peittämättömästä tiilestä ja teräsbetonista ja se valmistui vuonna 1979. Kirkkosalin pohjan muoto on likimain neliö ja pääosin tasakattoisen rakennuksen katto kohoaa kirkkosalin kohdalla kohti alttaria. Rakennuksen yläpuolelle kohoaa kellotorni. Kirkkosalin katto on vuorattu akustiikan vuoksi puurimoin. Monitoimikeskuksena toimivan rakennuksen kirkkosali ja seurakuntasali voidaan tarvittaessa yhdistää. Rakennuksen kerrospinta-ala on 768 m ja siellä on istumapaikkoja 250 hengelle.


title: Keljon kirkko

text: Kirkon kahdeksan äänikertaiset mekaaniset urut ovat Hans Heinrichin rakentamat vuodelta 1979. Niiden julkisivun on suunnitellut Matti Vainio.


title: Keljon kirkko

text: Kirkon alttarilla on Onni Kososen maalaama alttaritaulu "Hän on keskellämme"


title: Juna Kainuuseen

text: Juna Kainuuseen on Litku Klemetin ensimmäinen sooloalbumi, joka julkaistiin 13. tammikuuta 2017 levymerkillä Luova Records.. Levyllä soittava kokoonpano on sama kuin Litku Klemetti & Tuntematon numero -nimellä julkaistulla Horror ’15 -albumilla.


title: Juna Kainuuseen

text: Albumin kansikuva on ennalta suunnittelematon otos Kajaanin linja-autoasemalta.


title: Juna Kainuuseen

text: Rockmusiikkilehti "Soundin" toimittajat valitsivat albumin vuoden 2017 parhaaksi kotimaiseksi albumiksi. "Juna Kainuuseen" nousi poikkeuksellisesti viikoksi Suomen viralliselle listalle viikolla 1/2018, vuosi alkuperäisen julkaisunsa jälkeen. Helmikuussa 2018 Litku Klemetti sai albumista Kriitikoiden valinta -Emma-palkinnon.


title: Juna Kainuuseen

text: Albumi sai erinomaisen vastaanoton. "Savon Sanomien" Mikko Siltanen antoi albumille täydet viisi tähteä, ja sanoi albumin olevan 70-lukulaista rock-nostalgiaa tuoreella 2010-luvun otteella, ja kutsui teosta välittömäksi klassikoksi. Hän sanoi Klemetin vakuuttaneen laulunkirjoitustaidoillaan jo Tuntematon numero -orkesterin kanssa tehdyllä "Horror ’15" -albumilla, mutta todellisen taidonnäytteen tulevan toisen, omalla nimellä julkaistun albumin myötä esille. Siltanen totesi raa’an rehellisten kappaleiden olevan enemmänkin hitikkäitä kuin kaupallisia, ja totesi eeppisen lopetuskappaleen ”Juna Kainuuseen” olevan monipuolisten popkappaleiden parhaimmistoa. "Soundin" Mikko Meriläinen ennusti kaikkien tahtovan jäljitellä Klemetin vibratoa hänen noustessaan kuuluisten laulajatähtien joukkoon. Hän kutsui kappaletarjontaa selkeäksi mutta omaperäiseksi kauhalliseksi menneiden vuosikymmenten suomi-iskelmää. Hän koki huumorin palvelevan kokonaisuutta parhaiten hauskoina sanakäänteinä ja vertauskuvina ilman että se vesittäisi itse sanomaa, mutta sanoi huumorinkin luovan ajoittain liian paksun suojakuoren musiikin ylle.


title: Juna Kainuuseen

text: Kaikki kappaleet säveltänyt ja sanoittanut Litku Klemetti.


title: Crown of Worms

text: Crown of Worms on yhdysvaltalaisen thrash metal -yhtye Megadethin single vuodelta 1994.


title: Lauri Pajuniemi

text: Lauri Pajuniemi (s. 12. syyskuuta 1999 Tampere) on suomalainen jääkiekkoilija, joka edustaa SM-liigajoukkue Turun Palloseuraa. Hän on pelipaikaltaan oikea laitahyökkääjä ja laukoo oikealta.


title: Lauri Pajuniemi

text: Pajuniemi on Turun Palloseuran oma kasvatti. Hän ylsi kaudella 2014–2015 C-nuorten SM-karsinnoissa joukkueensa sisäisen piste-, maali- ja syöttöpörssin voittoon tehoilla 10+12=22. C-nuorten SM-sarjan pudotuspeleissä Pajuniemi oli TPS:n paras maalintekijä kolmella osumallaan. Hänet valittiin kauden päätteeksi sarjan tähdistökentälliseen. Kaudella 2015–2016 Pajuniemi voitti koko B-nuorten SM-sarjan pistepörssin sekä oli TPS:n paras pistemies ja maalintekijä tehoilla 28+48=76. Hänet palkittiin tämän myötä Matti Hagman -palkinnolla. Pajuniemeä enemmän tehopisteitä sarjassa on yhden kauden runkosarjassa tehnyt vain Eeli Tolvanen (84 tehopistettä) kaudella 2014–2015. Hänet valittiin kauden päätteeksi B-nuorten SM-sarjan ensimmäiseen tähdistökentälliseen.


title: Lauri Pajuniemi

text: Kesällä 2017 Pajuniemi nousi TPS:n SM-liigajoukkueeseen ja hän pelasi siellä useita harjoitusotteluita. Pajuniemi teki 24. elokuuta 2017 joukkueen kanssa kaksivuotisen juniorisopimuksen. Samana päivänä hän teki miesten pääsarjadebyyttinsä Mestarien liigassa vieraissa tšekkiläistä HK Hradec Královéa vastaan. Pajuniemi sai ottelussa jääaikaa 12.30 minuuttia. Hän teki ottelussa myös ensimmäisen miesten pääsarjamaalinsa ylivoimalla. SM-liigadebyyttinsä Pajuniemi teki runkosarjan avauskierroksella 8. syyskuuta 2017 vieraissa Rauman Lukkoa vastaan. Hän sai ottelussa jääaikaa 8.05 minuuttia. Pajuniemi teki liigauransa avausmaalin 3. helmikuuta 2018 kotiottelussa Oulun Kärppiä vastaan. Hän onnistui maalinteossa myös voittomaalikilpailussa, jonka myötä TPS voitti ottelun 2–1. Tony Virta valitsi hänet ottelun Alumnien tähtien kakkostähdeksi. Kaikkiaan Pajuniemen tulokaskausi toi 32 runkosarjaottelussa tehot 2+5=7, yhdekssä playoff-ottelussa tehot 3+1=4 ja kuudessa CHL-ottelussa kaksi maalia.


title: Lauri Pajuniemi

text: New York Rangers varasi Pajuniemen viidennellä kierroksella 132. pelaajana .


title: Lauri Pajuniemi

text: Pajuniemi pelasi alle 18-vuotiaiden vuonna 2016. Yhteensä hän on pelannut kolme nuorten ja 18 poikien maaottelua.


title: Lauri Pajuniemi

text: "FinnProspects.com" -sivuston Marco Bombinon mukaan Pajuniemi hallitsee kiekkoa ja mailaansa hyvin pienessäkin tilassa. Pajuniemi luo hyvin hyökkäyksiä ja antaa nopeita ja helppoja syöttöjä. Bombinon mukaan hän pelaa maltilla, on nopea, ketterä ja omaa korkean työmoraalin. Pajuniemellä on kuitenkin kehitettävää kokonaisvaltaisessa pelaamisessa ja hänen tulisi tehdä ajoittain nopeampia ratkaisuja. Pajuniemi menettää myös ajoittain kiekon puolustuspäässä.


title: Pyhän Mikaelin ja kaikkien enkelien kirkko (Felton)

text: Pyhän Mikaelin ja kaikkien enkelien kirkko () on Northumberlandissa Englannissa sijaitseva kirkkorakennus, joka on rakennettu vuoden 1200 vaiheilla. Epätavallisen kirkosta tekee se, että keskiosa vaikuttaa olevan ilman kattoa. Kirkko on Grade I -luokan suojelukohde.


text: Kastemalja on peräisin 1300-luvulta. Kirkonkelloja on kaksi kappaletta.


title: New Yorkin punta

text: Punta oli New Yorkin provinssin ja New Yorkin osavaltion rahayksikkönä vuoteen 1793 asti.


title: Itävallan kansalliskirjasto

text: Itävallan kansalliskirjasto () on Itävallan kansalliskirjasto, jonka päätoimipiste sijaitsee Wienissä. Nykyinen kansalliskirjasto nähdään keisarillisen hovikirjaston (kaiserliche Hofbibliothek) toiminnan jatkajana. Ensimmäinen keisarillisen hovin kirjastonhoitaja aloitti työnsä vuonna 1575, jota voidaan pitää kansalliskirjaston syntyaikana. Vanhin paikallinen teos on vuodelta 1368, ja on pappi Johannes von Troppaun käsin ruhtinas Albrecht III:lle kirjoittama evankeliumikirja.


title: Ketunputket

text: Ketunputket ("Silaum") on sarjakukkaiskasvien (Apiaceae) heimoon kuuluva kasvisuku. Sukuun kuuluu kaksi lajia: lännenketunputki ("Silaum silaus") ja idänketunputki ("Silaum alpestre"). Idänketunputki luetaan joskus lännenketunputken alalajiksi tai muunnokseksi, jolloin sukuun kuuluisi vain yksi laji.


title: Ketunputket

text: Ketunputket ovat monivuotisia ja kaljuja ruohovartisia kasveja, joiden varret ovat pystyjä ja tanakoita. Ketunputkien lehdet ovat kertaalleen tai useampaan kertaan parilehdykkäiset. Kukat ovat sarjoissa. Hedelmä on pituudeltaan reilut kaksi kertaa leveytensä verran.


title: Libanonin kansalliskirjasto

text: Libanonin kansalliskirjasto () on vuonna 1921 perustettu Libanonin kansalliskirjasto, joka toimii Beirutissa. Kirjaston toiminta kärsi merkittävästi vuosien 1975–1991 sotatoimista Libanonissa. Kirjasto suljettiin vuonna 1979 Libanonin hallituksen päätöksellä ja muutamaa vuotta myöhemmin kokoelmat varastoitiin. Vuonna 1999 käynnistettiin jälleenrakennus- ja kunnostushanke, jonka tarkoituksena on ollut palauttaa kansalliskirjasto kansakuntaa palvelevaksi kulttuurilaitokseksi.


title: Libanonin kansalliskirjasto

text: Kansalliskirjaston käyttöön osoitettiin vuonna 1999 aiempi Libanonin yliopiston lakitieteen ja poliittisten tieteiden tiedekunnan rakennus, joka alkujaan valmistui vuonna 1907. Kansalliskirjaston oli tarkoitus muuttaa vuodesta 2010 lähtien kunnostettuun rakennukseen vuonna 2014. Kirjasto kuitenkin ilmoitti vielä elokuussa 2017 verkkosivullaan yhteysosoitteekseen Beirutin sataman alueelle sijoittuvan osoitteen, joista kansalliskirjasto sai vuonna 2002 valmistuneita tilapäistiloja ja jossa se on toiminut useita vuosia.


title: Lucas Ekeståhl Jonsson

text: Lucas Ekeståhl Jonsson (s. 25. maaliskuuta 1996 Tukholma, Ruotsi) on ruotsalainen jääkiekkopuolustaja, joka pelaa SM-liigajoukkue Turun Palloseurassa.


title: Lucas Ekeståhl Jonsson

text: Ekeståhl Jonsson on IF Björklövenin kasvatti. Hän oli kaudella 2011–2012 seuran J18-junioreiden tehokkain puolustaja J18 Elitissä tehoilla 3+11=14. Kaudeksi 2012–2013 Ekeståhl Jonsson siirtyi MODO Hockeyn J18-junioreihin. Hän oli tehoilla 6+25=31 joukkueen tehokkain puolustaja ja sijoittui J18 Elitin puolustajien pistepörssissä kolmanneksi. Ekeståhl Jonsson voitti myös koko sarjan tehotilaston lukemalla +54. J18 Allsvenskanissa hän ylsi tehoilla 2+19=21 koko sarjan puolustajien piste- ja syöttöpörssin voittoon. Ekeståhl Jonsson oli MODO:n paras syöttäjä ja jakoi sisäisen pistepörssin voiton Axel Ottossonin kanssa. Hän voitti kauden päätteeksi J18 Allsvenskanin hopeaa.


title: Lucas Ekeståhl Jonsson

text: Kauden 2013–2014 Ekeståhl Jonsson pelasi suurimmaksi oskasi MODO:n J20-junioreissa, joita hän edusti myös U20 Super Challengessa. Ekeståhl Jonsson pelasi osan kaudestaan myös seuran J18-junioreissa, joiden eniten maaleja tehnyt puolustaja hän oli viidellä osumallaan. Ekeståhl Jonsson voitti pudotuspeleissä joukkeen sisäisen tehotilaston lukemalla +3. Hän voitti kauden päätteeksi J18 Allsvenskanin mestaruuden. Kaudella 2014–2015 Ekeståhl Jonsson voitti pelipaikastaan huolimatta koko J20 SuperElitin syöttöpörssin, sijoittui puolustajien pistepörssissä toiseksi ja jakoi koko pistepörssin kymmenennen sijan neljän muun pelaajan kanssa tehoilla 6+38=44. Hän oli myös MODO:n toiseksi paras pistemies Axel Ottossonin ja Kristian Jakobssonin kanssa. Ekeståhl Jonsson debytoi kauden aikana myös miesten peleissä pelattuaan Ruotsin toiseksi korkeimmalla sarjatasolla HockeyAllsvenskan-joukkue IK Oskarshamnissa viisi runkosarjaottelua lainalla jääden ilman tehopisteitä.


title: Lucas Ekeståhl Jonsson

text: Ekeståhl Jonsson palasi kaudeksi 2015–2016 kaksivuotisella sopimuksella kasvattajaseuransa IF Björklövenin Allsvenskan-joukkueeseen. Hänen varsinainen tulokaskautensa sarjassa toi 27 runkosarjaottelussa tehot 2+8=10. Kaudella 2016–2017 Ekeståhl Jonsson voitti joukkueensa sisäisen piste- ja syöttöpörssin tehoilla 5+23=28, joilla hän sijoittui koko Allsvenskanin puolustajien pistepörssissä toiseksi edellään vain BIK Karlskogan Henrik Larsson.


title: Lucas Ekeståhl Jonsson

text: Kaudeksi 2017–2018 Ekeståhl-Jonsson siirtyi vuoden mittaisella sopimuksella SM-liigajoukkue Turun Palloseuraan. Hän teki miesten pääsarjadebyyttinsä Mestarien liigassa 24. elokuuta 2017 vieraissa tšekkiläistä HK Hradec Královéa vastaan. Ekeståhl Jonsson merkittiin TPS:n ykköspuolustajapariin maanmiehensä Henrik Tallinderin viereen. Hän sai ottelussa jääaikaa 11.46 minuuttia. Pääsarjauransa avausmaalin Ekeståhl Jonsson teki myös Mestarien liigassa 10. lokakuuta 2017 brittiläistä Nottingham Panthersia vastaan. Hän keräsi ottelussa myös kaksi syöttöpistettä, joista ensimmäisellä Ekeståhl Jonsson alusti jäi TPS:n 5–2-voittoon päättyneessä ottelussa Petrus Palmun tekemän ratkaisumaalin. Hän oli CHL:ssä lopulta TPS:n paras pistemies maanmiehensä Erik Nyströmin kanssa tehoilla 1+3=4. SM-liigassa Ekeståhl Jonssonin ensimmäinen pääsarjakausi toi 58 runkosarjaottelussa tehot 6+10=16 ja 11 playoff-ottelussa tehot 1+1=2. Marraskuussa 2017 hän teki TPS:n kanssa vuoden mittaisen jatkosopimuksen.


title: Lucas Ekeståhl Jonsson

text: Ekeståhl Jonsson on pelannut yhdeksän poikien maaottelua.


title: Lucas Ekeståhl Jonsson

text: Ekeståhl Jonssonin isoveli Victor pelaa hyökkääjänä HockeyTvåan-joukkue Vindelns HF:ssä. Veljesten isä Olof Jonsson on entinen Ruotsin alempien sarjojen puolustaja.


title: Jaakko Rosendahl

text: Jaakko Rosendahl (s. 23. helmikuuta 1983 Noormarkku) on Porin Ässien maalivahtivalmentaja. Rosendahl liittyi Ässien edustusjoukkueen valmennusryhmään kaudelle 2012–2013 korvaamaan HPK:hon siirtynyttä Kari Lehtosta. Tätä ennen Rosendahl toimi Ässien junioriorganisaatiossa samoissa tehtävissä neljän kauden ajan. Edustusjoukkueen ohella Rosendahl vastaa myös A-junioreiden maalivahtivalmennuksesta. Rosendahl toimi kaudella 2016–2017 oman toimen ohessa myös Italian maajoukkueen maalivahtivalmentajana olympiakarsinnoissa sekä kevään MM-turnauksessa. Kytkös Italian maajoukkueeseen tuli Ässien ja Italian maajoukkueen maalivahdin Andreas Bernardin kautta.


title: Jaakko Rosendahl

text: Rosendahlilla ei ole merkittävää pelaajataustaa.


title: Schmalkaldenin opinkohdat

text: Schmalkaldenin opinkohdat (latinaksi "Articuli Smalcaldici", saksaksi "Die Schmalkaldischen Artikel") ovat yksi luterilaisen kirkon tunnustuskirjoista. Ne on kirjoittanut Martti Luther vuonna 1537.


title: Schmalkaldenin opinkohdat

text: Vuonna 1537 paavi Paavali III esitti kutsun kirkolliskokoukseen, joka oli tarkoitus pitää seuraavan vuoden keväällä. Tällöin Saksin vaaliruhtinas Juhana Fredrik pyysi Lutheria kirjoittamaan sellaisen selvityksen opinkohdista, jota voitaisiin käyttää joko paavin kokoonkutsumassa kirkolliskokouksessa tai mahdollisessa vastakirkolliskokouksessa. Selvityksessä oli eriteltävä, mistä opinkohdista oltiin katolisen kirkon kanssa samaa mieltä, mistä asioista luterilaiset eivät voisi luopua sekä ne asiat, joista olisi mahdollista neuvotella ja joustaa ykseyden saavuttamiseksi. Lutherin laatimaa tekstiä olivat tarkastamassa johtavat luterilaiset teologit.


title: Schmalkaldenin opinkohdat

text: Schmalkaldenissa vuoden 1537 pidetty liittokokous ei tehnyt virallista päätöstä opinkohtien hyväksymisestä, minkä lisäksi se päätti torjua paavin kutsun osallistua kirkolliskokoukseen. Kirkolliskokous pidettiinkin lopulta vasta vuonna 1545 Trentossa. Juhana Fredrik yritti ilmeisesti saada opinkohdat liittokokouksen virallisesti hyväksymiksi, mutta asia jäi kesken, osin myös siksi, että Luther joutui sairastelun vuoksi jättämään kokouksen kesken. Kokouksen jälkeen siihen osallistuneet teologit kuitenkin kokoontuivat allekirjoittaakseen opinkohdat.


title: Schmalkaldenin opinkohdat

text: Vuonna 1538 Luther painatti kirjoittamansa opinkohdat ja totesi ne tarkoitetun Mantovassa pidettävää kirkolliskokousta varten. Vähitellen opinkohtien arvostus luterilaisten piirissä alkoivat kasvaa. 1553 julkaistiin Magdeburgissa painos, jossa niiden sanotaan olevan monien ruhtinaskuntien ja kaupunkien teologien allekirjoittamia. Tunnustuskirjan asemaan ne nostettiin ensimmäiseksi Thüringenissä, ja vuoden 1563 jälkeen sama tapahtui useissa luterilaisissa ruhtinaskunnissa ja kaupungeissa. Vuonna 1580 ne otettiin mukaan luterilaisen kirkon tunnustuskirjojen kokoelmaan.


title: Kalliala (sukunimi)

text: Kalliala on sukunimi, joka on muun muassa seuraavilla suomalaisilla henkilöillä:


title: Tidens Krav

text: Tidens Krav on norjalainen paikallislehti, joka ilmestyy Kristiansundissa Møre og Romsdalin läänissä. Lehden levikkialuetta on ensisijaisesti Nordmøren alue, johon kuuluu 12 kuntaa. Lehden kilpailija oli aiemmin Nordmørsposten. Tidens krav alkoi ilmestyä 1906.


title: Tidens Krav

text: Tidens Kravin päätoimittaja on ollut vuodesta 2016 Ole Knut Alnæs.


title: Tidens Krav

text: Lehden levikki kasvoi vuonna 2016 ensimmäisen kerran kymmeneen vuoteen.


title: Tidens Krav

text: Vahvistetut nettolevikit]:


title: Haapaniemenkatu (Helsinki)

text: Haapaniemenkatu () on katu Helsingin Sörnäisissä. Se kulkee Hämeentieltä Sörnäisten rantatien yli Merihakaan. Sen alkupäässä on Väinö Tannerin kenttä, jonka varhaisempi nimi oli Haapaniemen urheilukenttä. Kentän ja kadun nimi on vuonna 1928 käyttöön otettu suomennos Aspnäsistä, joka on vanha paikannimi. Kadun nimeksi otettiin vuonna 1893 Aspnäsgatan, joka johtuu vanhasta vuokra-alueen nimestä Aspnäs. Ehdotettiin myös nimeä Aspnäs allen. Suomenkieliseksi nimeksi tuli vuonna 1909 Aspnäsinkatu ja 1928 siis Haapaniemenkatu, jota ehdotettiin jo 1908.


title: Haapaniemenkatu (Helsinki)

text: Aiemmin Hämeentien toisella puolella oli Haapaniemenkuja, jonka nimi vuonna 1969 muutettiin Ässärinteeksi. Uusi nimi annettiin sotien aikaisen Ässärykmentin mukaan.


title: Haapaniemenkatu (Helsinki)

text: Kadun varrella numerossa 5 on entinen Wärtsilä yhtymä Oy Kone ja Sillan separaattoritehdas, joka on nykyisin toimistotalo. Separaattoritehdas on tehdaskorttelin ainoa jäljelle jäänyt rakennus. Sen ovat suunnitelleet arkkitehdit Armas Lindgren ja Bertel Liljequist.


title: Haapaniemenkatu (Helsinki)

text: Haapaniemenkadun Merihaassa oleva osuus Sörnäisten rantatien ja Hakaniemenrannan välillä kulkee katetussa tunnelissa, jonka yläpuolella betonikannella on jalankulkutaso. Tunnelin kautta on ajoyhteys kannen alla oleville pysäköintipaikoille.


title: Maaretta Tukiainen

text: Maaretta Tukiainen (s. 1968) on suomalainen tietokirjailija, muutosvalmentaja, mentori, sisustusarkkitehti ja yrittäjä.


title: Maaretta Tukiainen

text: Tukiainen opiskeli opettajaksi Helsingin yliopistossa. Opiskeluaikana hän teki sijaisuuksia, ja 4 vuotta opiskeltuaan hän kävi vuoden verran Voionmaan opiston näyttelijälinjalla, minkä jälkeen hän kirjoitti gradunsa ja valmistui kasvatustieteen maisteriksi tammikuussa 1993.. Tämän jälkeen hän hakeutui Turun yliopistoon opiskelemaan elokuva- ja tv-tiedettä, kotimaista kirjallisuutta ja tiedotusoppia. Opiskeluaikanaan hän kirjoitti leffakritiikkejä Turun ylioppilaslehteen ja työskenteli harjoittelijana Turku-TV:llä, johon hän teki viikottaista ohjelmaa Turun kulttuurielämästä toimittajan ja tuottajan rooleissa. Vuonna 1997 Tukiainen valmistui elokuva- ja tv-tieteen kandiksi, muutti takaisin Helsinkiin ja aloitti työt Tammen kustannustoimittajana. Hänen vastuualueelleen kuuluivat ala-asteen ja esiopetuksen oppimateriaalit. Reilun vuoden jälkeen hänestä tuli A-lehtien uuden Leffa-lehden elokuvakriitikko ja toimitussihteeri.. Tukiainen on työskennellyt myös Katso-lehdessä ja Moon TV:ssä.


title: Maaretta Tukiainen

text: Vuonna 2001 Jorma Sairanen ja Pauli Aalto-Setälä palkkasivat Tukiaisen ohjelmajohtajaksi MTV3:n omistamalle uudelle Subtv-kanavalle, joka syntyi kun TVTV! ja City TV yhdistyivät . Hän oli mukana ostamassa lähes kaikkia Subtv:n tunnetuimpia ohjelmia: Madventures, Big Brother, Ketonen & Myllyrinne, espanjalaisia saippuasarjoja, telenoveloja, ja animea. Vuonna 2006 Tukiaisesta tuli Subin kanavajohtaja. Vuonna 2006 kanava tavoitti päivittäin yli miljoona katsojaa.


title: Maaretta Tukiainen

text: Vuonna 2009 Tukiainen valmistui sisustusarkkitehdiksi Lahden muotoiluinstituutista ja perusti seuraavana vuonna oman yrityksen, Moodit Oy:n. Vuonna 2011 hän jätti työnsä Subin kanavajohtajana ja alkoi kokopäiväiseksi yrittäjäksi. Moodit Oy:ssä hän teki yhteistyötä opiskeluajan ystävänsä Teija Piirron kanssa. Uusien tuttavien kanssa perustussa Vojo Wellbeeing -yrityksessä (myöhemmin New Me Oy), hän työskenteli vuosina 2011-2014. Yritys kehitti merkityksellisten hetkien tunnistusaplikaation kännykkään ja piti valmennusleirejä.


title: Maaretta Tukiainen

text: Vuonna 2012 Tukiainen suoritti Valmentamossa LCF Life coach -tutkinnon ja opiskeli sen jälkeen kansainvälisen sertifioidun coachin tutkinnon. Hän on opiskellut myös NLP-taitoja ja saanut tittelin NLP Associate trainer.


title: Maaretta Tukiainen

text: Vuonna 2014 Maaretta Tukiainen pääsi kirjoittamaan suositulle Huffington Post -sivustolle.


title: Maaretta Tukiainen

text: Vuonna 2016 Maaretta Tukiainen juonsi TV1-kanavalla esitettyä 8 myyttiä työstä -sarjaa. Sarjan vakiovieraana oli liiketalouden professori Alf Rehn.


title: Maaretta Tukiainen

text: Vuonna 2017 Tukiaisen päätyö oli osallistava tilasuunnittelu ja muutosvalmentaminen, minkä lisäksi hän teki juontokeikkoja ja mentoroi ja valmensi yritysjohtajia ja erikoisasiantuntijoita. Ensisijaisena identiteettinään hän piti kuitenkin kirjailijan roolia.


title: Maaretta Tukiainen

text: Tukiainen on kirjoittanut kolumneja muun muassa Fakta-lehteen (2013-2014), Glorian Koti-lehteen (2012-2014), Markkinointi & Mainonta -lehteen (2010-2013) ja Oikotie Työpaikkoihin (2016-).


title: Maaretta Tukiainen

text: Kirjat:


title: Puolangan seurakunta

text: Puolangan seurakunta on Kuopion hiippakuntaan ja Kajaanin tuomiorovastikuntaan kuuluva Suomen evankelis-luterilaisen kirkon seurakunta, joka toimii Puolangan kunnan alueella.


title: Puolangan seurakunta

text: Vuoteen 1786 asti Puolangan alue oli osa Paltamon seurakuntaa, johon kuului koko Kainuun maakunnan alue. Vuodesta 1786 Puolangan alueesta tuli Hyrynsalmen seurakunnan kappeliseurakunta. Vuonna 1867 Puolangasta tuli itsenäinen seurakunta.


title: Puolangan seurakunta

text: Seurakunnan nykyinen kirkko on valmistunut vuonna 1954. Seurakunnalla on lisäksi seurakuntakeskus sekä viisi hautausmaata, joista Huosiusniemen hautausmaa sijaitsee Kirkonkylässä ja jossa on myös siunauskappeli. Muut neljä hautausmaata sijaitsevat Suolijärven, Lylykylän, Latvan sekä Törmänmäen kylissä.


title: Hyrynsalmen seurakunta

text: Hyrynsalmen seurakunta on Kuopion hiippakuntaan ja Kajaanin tuomiorovastikuntaan kuuluva Suomen evankelis-luterilaisen kirkon seurakunta, joka toimii Hyrynsalmen kunnan alueella.


title: Hyrynsalmen seurakunta

text: Ennen vuotta 1786 Hyrynsalmen seurakunta oli osa Paltamon seurakuntaa. Tuona vuonna seurakunta itsenäistyi ja samana vuonna rakennettiin seurakunnan kirkko. Seurakunta oli alkuun Ylä-Kainuun emäseurakunta ja siihen kuuluivat Suomussalmi, Puolanka sekä Ristijärvi, jotka ovat myöhemmin itsenäistyneet omiksi seurakunnikseen.


title: Partavero

text: Partavero tarkoittaa parrasta perittävää veroa.


title: Partavero

text: Partoja on verotettu historian aikana eri puolilla maailmaa. Lyykiassa partoja verotettiin jo antiikin aikana. Kiinan keisari Ming-Taizu Hongwu otti partaveron käyttöön 1300-luvulla rahoittaakseen kesäpalatsinsa uudistusta. Englannin kuningas Henrik VIII sääti partaveron vuonna 1535 ja hänen tyttärensä Elisabet I vaati kaksi viikkoa vanhemmista parroista veron. Myös Ranskan kuningas Frans I verotti parrakkaita kirkonmiehiä 1500-luvulla.


title: Partavero

text: Venäjällä säädettiin partavero 1698. Parta oli Venäjällä 1600-luvulla muotia, kun länsimaissa suosittiin jo sileää leukaa. Pietari Suuri halusi länsimaistaa Venäjää ja kielsi alamaisiltaan parran käytön. Kielto aiheutti nurinaa ja se kumottiin pian. Tilalle tuli partavero. Köyhiltä vero oli kopeekan tai pari, rikkailta tukku ruplia. Kirkonmiehet oli vapautettu verosta. Veronmaksusta sai kuitiksi kuparisen, pronssisen tai hopeisen poletin. Tarvittaessa poletti tuli näyttää "partaverotarkastajalle". Partaveron käytön syy oli Suuren Pohjan sodan rahoittaminen. Polettien valmistus loppui 1725, mutta partavero oli voimassa vuoteen 1772 asti. Jos joku halusi pitää partansa, mutta ei pystynyt maksamaan siitä veroa, hänet karkotettiin pakkotyöhön.


title: Partavero

text: Venäläinen partaveropoletti on numismaatinen keräilykohde. Monet markkinoilla liikkuvista poleteista ovat uudislyöntejä, joita Venäjän rahapaja valmisti keräilijöitä varten aina 1900-luvun alkuun asti. Uudislyönneistä käytetään nimeä "novodel". Aidot partaveropoletit ovat harvinaisia.


title: Alfretonin rautatieasema

text: Alfretonin rautatieasema on rautatieasema Alfretonin kaupungissa Derbyshiressä. Se sijaitsee Erewash Valley Linen varrella.


title: Alfretonin rautatieasema

text: Asema avattiin 1. toukokuuta 1862. Se sai uuden nimen Alfreton and South Normanton 7. marraskuuta 1891. Sitä ehdotettiin suljettavaksi vuoden 1963 Beechingin leikkausten ensimmäisessä raportissa, ja se suljettiin 2. tammikuuta 1967. Se avattiin uudelleen 7. toukokuuta 1973 nimellä Alfreton and Mansfield Parkway. Takaisin alkuperäiseen nimeen palattiin vuonna 1995, josta lähtien asema on taas ollut nimeltään Alfreton.


title: Alfretonin rautatieasema

text: Asemaa käytti 282 880 matkustajaa kaudella 2015–2016.


title: Suomen nyrkkeilymuseo

text: Suomen nyrkkeilymuseo on Tampereen keskustassa Aleksanterinkadulla sijaitseva museo, joka kerää, säilyttää ja esittelee nyrkkeilyyn liittyvää aineistoa. Museo on perustettu vuonna 1991, ja sitä ylläpitää Tampereen Voimailuseura. Museo toimii talkoovoimin, joten siihen pääsee normaalisti tutustumaan vain sopimalla vierailusta erikseen. Vuodesta 2014 lähtien nyrkkeilymuseo on ollut avoinna kaikille Tampereen jokakeväisen Museoiden yö -tapahtuman yhteydessä.


title: Suomen nyrkkeilymuseo

text: Nyrkkeilymuseon kokoelmiin kuuluu yli kymmenentuhatta esinettä, joista parituhatta on esillä museossa. Näytteillä on nyrkkeilyurheiluun liittyviä valokuvia, julisteita, lehtiä ja kirjoja sekä mitaleja, palkintoja ja muistoesineitä eri puolilta maailmaa. Varusteosio kertoo välineissä ja asusteissa tapahtuneesta kehityksestä. Museon vanhimmat esineet ovat nyrkkeilyaiheisia Ateenan olympialaisten postimerkkejä vuodelta 1896.


title: Hiroshi Sakurazaka

text: Hiroshi Sakurazaka (, s. 1970) on japanilainen tieteiskirjailija. Hän on työskennellyt IT-alalla ennen uraansa kirjailijana.


title: Hiroshi Sakurazaka

text: Sakurazakan tunnetuimpia teoksia länsimaissa on "All You Need Is Kill", johon perustuen on tehty elokuva "Edge of Tomorrow". Kirja oli ehdolla Seiun-palkinnolle.


title: Suomen hauskin tavis

text: Suomen hauskin tavis on maaliskuussa 2017 alkanut suomalainen komediaohjelma, jota esitetään Nelonen-kanavalla.


title: Suomen hauskin tavis

text: Ohjelmassa kilpailijat yrittävät tuomareita naurattamaan minuutissa. Summia käytetään 100€, 500€, 1000€, 2000€ ja 5000€. Kauden pääpalkinto on 7000€, jonka päätösjaksossa valitaan Suomen hauskin tavis. Parhaimmillaan hauskuuttajalla on mahdollisuus tienata itselleen yhdessä illassa 5000 euroa. Ohjelman juontaa Elina Kottonen, sekä tuomareina toimivat Riku Nieminen ja Krisse Salminen.


title: Suomen hauskin tavis

text: Ohjelman ensimmäinen tuotantokausi alkoi 30. maaliskuuta 2017. Kauden päätösjakso esitettiin 1. kesäkuuta 2017. Nelonen tiedotti elokuussa 2017, että Suomen Hauskin Tavis saa jatkoa toiselle tuotantokaudelle keväällä 2018.


title: Timi (Hämeenkyrö)

text: Timi on kylä Hämeenkyrön kunnassa yli 3 kilometrin päässä kirkonkylästä. Sen nähtävyyksiin kuuluu lähes 400 vuotta vanha Timin mänty sekä Paavo Yrjölän muistomerkki.


title: FFS (albumi)

text: FFS on samannimisen Franz Ferdinandin ja Sparksin muodostaman skotlantilais-amerikkalaisen superyhtyeen ensimmäinen studioalbumi, joka julkaistiin kesäkuussa 2015. Se ylsi Britannian albumilistalla parhaimmillaan sijalle 17. Albumilta julkaistiin singlenä kappaleet ”Johnny Delusional”, ”Call Girl” ja ”Police Encounters”.


title: Koordinaatiokehä

text: Koordinaatiokehä on kompleksiyhdisteissä keskusioniin sitoutuneista ligandeista ja niiden kanssa vuorovaikuttavista molekyyleistä tai ioneista muodostuva ympäristö. Koordinaatiokehä voidaan jakaa sisä- ja ulkokehiin riippuen siitä, miten ne vuorovaikuttavat keskusionin kanssa.


title: Koordinaatiokehä

text: Koordinaatiokehän teorian esitti Alfred Werner. Werner ehdotti vuonna 1912, että kompleksiyhdisteissä metalli-ioniin on kahdenlaisia vuorovaikutuksia. Ligandit, jotka ovat suoraan sitoutuneet keskusioniin muodostavat niin sanotun sisäkehän eli primäärisen koordinaatiokehän ja vastaionit ja liuottimet, jotka eivät muodosta varsinaista kompleksia, mutta toimivat sähköisen tasapainon ylläpitämisessä muodostavat ulkokehän eli sekundäärisen koordinaatiokehän. Ulkokehään kuuluvat ligandit vuorovaikuttavat kompleksi-ionin kanssa ionisin vuoorvaikutuksin tai vitysdioksin, mutta eivät muodosta suoraa sidosta keskusionin kanssa. Tätä määritelmää käytetään nykyäänkin. Esimerkiksi kompleksi-ionissa [CoCl(NH)]Cl keskusionina on koboltti-ioni ja sisäkehän muodostavat neljä ammoniakkimolekyyliä ja yksi kloridi-ioni. Ulkokehän muodostaa vastaionina toimiva kloridi-ioni. Kirjoitettaessa kompleksiyhdisteiden kaavoja keskusioni ja sisäkehän ligandit sijoitetaan hakasulkeiden sisään.


title: Koordinaatiokehä

text: Koordinaatiokehistä sisäkehään sitoutuneet ligandit ovat sitoutuneet voimakkaammin keskusioniin kuin ulkokehän ligandit. Sisemmässä koordinaatiokehässä tapahtuvia reaktioita ovat muun muassa ligandienvaihtoreaktiot sekä koordinaatioluvun muutokset. Vaikka monet tärkeät reaktiot koordinaatioyhdisteissä tapahtuvat sisäkehällä on myös ulkokehän ligandeilla vaikutusta niihen. Ulkokehän ligandeilla on vaikutusta erityisesti elektroninsiirtoreaktioissa sekä substraatin aktivoinnissa ja niillä on katalyyttistä merkitystä esimerkiksi moissa entsyymien katalysoimissa reaktioissa.


title: Haagan Alppiruusupuisto

text: Haagan Alppiruusupuisto (tunnetaan myös nimellä Rodopuisto) on Helsingin Haagassa sijaitseva yleisölle avoin puisto, joka toimii myös yliopiston kasvinjalostuksen koealueena. Puiston pinta-ala on kahdeksan hehtaaria. Alue tunnetaan myös nimellä Laajasuon puisto. Alueesta vastaa Helsingin kaupungin rakennusvirasto.


title: Haagan Alppiruusupuisto

text: Puiston vanhimmat alppiruusut on istutettu luonnontilaiselle suolle vuonna 1975, jolloin alueelle on rakennettu myös käytäviä. Puiston pääreitit ovat esteettömät. Alun perin alueelle istutettiin 3 000 alppiruusuristeymää tutkimustarkoituksiin. Tavoitteena oli luoda Suomen ilmastoon sopeutunut, kasvutavaltaan ja kukkien väriltään monipuolinen lajikkeisto. Ikivihreät alppiruusut sijaitsevat puiston eteläosassa ja keltakukkaiset alppiruusut sekä atsaleat pohjoisosassa. Atsalea-alue on jatkoa puiston eteläpäässä sijaitseville alppiruusuistutuksille ja alueella kasvaa noin 1 500 vuonna 1996 istutettua atsalearisteymää, jotka saivat alkunsa atsalean jalostusohjelman käynnistymisestä vuonna 1988. Alppiruusujen ja atsaleojen kukinta ajoittuu kesäkuun alkuun. Kukinta on yleensä ohi jo juhannuksen jälkeen.


title: Haagan Alppiruusupuisto

text: Atsalea-alueella on aloitettu metsäpuutarhan rakentaminen vuonna 2010 . Metsäpuutarhan pensaiksi on valittu mm. atsaleoja, hortensioita ja muita kukkivia varjopensaita. Alppiruusupuiston koealueelta on kaupalliseen tuotantoon valittu kahdeksan alppiruusulajiketta; Haaga, Helsinki University, St. Michel, P.M.A. Tigersted, Axel Tigersted, Pekka, Eino ja Mauritz. Näiden lajikkeiden emopensaita kasvaa puistossa edelleen. Eri puolilla maata sijaitsevista alppiruusuristeymistä on valittu tuotantoon yhteensä toistakymmentä lajiketta, joita on ollut myynnissä vuodesta 1990 lähtien.


title: YK:n alkuperäiskansojen pysyvä foorumi

text: YK:n alkuperäiskansojen pysyvä foorumi (engl. United Nations Permanent Forum on Indigenous Issues) on Yhdistyneiden kansakuntien talous- ja sosiaalineuvosto ECOSOC:in alainen neuvoa-antava toimielin. Foorumi käsittelee kysymyksiä, jotka koskevat maailman kaikkia alkuperäiskansoja.


title: YK:n alkuperäiskansojen pysyvä foorumi

text: YK:n alkuperäiskansojen pysyvän foorumin perustamisesta päätettiin YK:n ihmisoikeuskonferenssissa Wienissä vuonna 1993. Se aloitti toimintansa vuonna 2000.


title: YK:n alkuperäiskansojen pysyvä foorumi

text: Foorumi kokoontuu vuosittain ja siinä on 16 itsenäistä asiantuntijajäsentä. Jäsenyyskausi on kolmen vuoden mittainen. Hallitukset voivat nimittää kahdeksan jäsentä, ja alkuperäiskansojen organisaatiot kahdeksan jäsentä, jotka tulee valita seitsemältä eri alueelta. Tarkkailijoina voivat foorumiin osallistua jäsenvaltiot, YK:n toimielimet, hallitustenväliset järjestöt, kansalaisjärjestöt ja alkuperäiskansojen organisaatiot.


title: YK:n alkuperäiskansojen pysyvä foorumi

text: YK:n sivut: United Nations Permanent Forum on Indigenous Issues (englanniksi)


title: Luettelo maailman käännetyimmistä kirjailijoista

text: Tämä on luettelo maailman käännetyimmistä kirjailijoista käännösten lukumäärän mukaan.


title: Eberron

text: Eberron on Dungeons & Dragons -roolipelin kampanjamaailma, jonka on luonut pelisuunnittelija Keith Baker. Sen tapahtumat sijoittuvat sodasta toipuvalle Khorvairen mantereelle. Sävyltään se muistuttaa pulp fiktion ja fantasian sekoitusta.


title: Eberron

text: Baker voitti sillä Wizards of the Coastin Fantasy Setting Search -kilpailun, jolla etsittiin uutta fantasiamaailmaa.


title: Eberron

text: Eberronissa elää sotilaiksi rakennettuja taottuja () olentoja, jotka rauhansopimuksen myötä saivat oikeudet kuin muutkin humanoidit. Samalla kiellettiin uusien taottujen valmistaminen.


Islannin kansallis- ja yliopistokirjasto (; , NULI) on 1. joulukuuta 1994 perustettu Islannin yhdistetty kansalliskirjasto ja yliopistollinen kirjasto. Se muodostettiin liittämällä vuonna 1818 perustettu Islannin kansalliskirjasto (Landsbókasafn Íslands) ja vuonna 1940 perustettu Islannin yliopiston kirjasto yhteen.


Islannin kansallis- ja yliopistokirjaston rakennus on islantilaisten arkkitehtien Manfreð Vilhjálmsson (s. 1928) ja Þorvaldur S. Þorvaldsson (Thurvaldur S. Thurvaldsson) suunnittelema. Se rakennettiin vuosina 1978-1984 Reykjavíkin yliopiston kampusalueelle. Tämän jälkeen olivat vuorossa työt sisätiloissa. Kirjasto avattiin yleisölle joulukuussa 1994.


title: TI Advanced Scientific Computer

text: Advanced Scientific Computer (ASC) on Texas Instrumentsin (TI) kehittämä vektorisuorittimia käyttävä supertietokone. Tietokoneen suunnittelu alkoi vuonna 1966.


title: TI Advanced Scientific Computer

text: Tietokone oli mm. Naval Research Laboratoryn käytössä virtausdynamiikan laskennassa.


title: Villikkalan kartano

text: Villikkalan kartano on Kouvolan Villikkalassa sijaitseva kartano. Kartano on syntynyt Wreden suvulle 1608 myönnetystä Elimäen läänityksestä.


title: Villikkalan kartano

text: Jo äitinsä paronitar Kerttuli Ungernin eläessä, tämän nuorempi poika Kaarle Henrikki Wrede sai Hämeenkylän säterin ja sen mukana Villikkalan sivualueen, jotka yhdessä muodostivat noin kolmanneksen perheen elimäkeläisestä läänityksestä.


title: Villikkalan kartano

text: Äidin kuollessa, vanhempi veli sai mm Baltiassa sijaitsevia tiloja, kun taas nuorempi poika, Kaarle Henrikki Wrede, peri vielä Elimäen neljänneskunnan itäosatkin eli kaiken Anjalan ja Värälän. Näin kytkeytyi Villikkala pariksi vuosisadaksi yhteen Anjalan kartanon kanssa. 1652 tuhlaavainen kuningatar Kristiina korotti molemmat veljekset paroneiksi. Kristiinalla ei ollut paljoa johdonmukaisia vaatimuksia sen suhteen mitä pitäisi ansioitua saadakseen ylennyksiä.


title: Villikkalan kartano

text: Ainoan eloonjäänen pojan, Fabian Kaarlenpojan, lasten jakaessa maita 1700-luvun alussa, Anjalan ja Villikkalan kartanot tulivat kuulumaan keskimmäisen pojan maaherra Henrikki Jaakoppi Wreden osuuteen suvun Elimäen maista. Lapsettoman maaherran perivät hänen kaksi eloonjäänyttä veljeään.


title: Villikkalan kartano

text: Elimäen Peippolan, Moision ja Mustilan herra, valtaneuvos Fabian Fabianinpoika Wrede, teki pikkuveljensä Oton kanssa kuitenkin vaihtokaupat eräiden Ruotsissa sijaitsevien kartanoiden ja maa-alueiden avulla, ja näin sekä Anjala että Villikkala päätyivät kokonaisuudessaan jälkimmäisen omistukseen.


title: Villikkalan kartano

text: Tämän poika Rabbe G Wrede jakoi 1800-luvun alussa maansa pojilleen niin että Elimäki-Anjala-alueelta vanhin poika Kustavi Wrede sai Villikkalan sekä Anjalan maista itse Anjalan kartanon ja sitä lähellä olevat maat, so keskisen Anjalan. Nuorin poika Otto Rabbe Wrede sai Anjalan pohjoisen päädyn maat, so Ummeljokea ym, keskuspaikkanaan Takamaan eli "Rabbelugn"in tuore kartano. Toiseksi nuorin poika Fabian G Wrede sai kaakkoisen Anjalan maat, so Muhniemen ym, keskuspaikkanaan Muhniemen eli "Wredeby"n tuore kartano.


title: Villikkalan kartano

text: Lopulta kuitenkin Villikkala irrotettiin parin vuosisadan yhteydestään Anjalan kartanoon: Paroni Kustavi Wrede kuitenkin myi Villikkalan jo 1824 naapurille, af Forselles-sukua edustavalle, jolloin Villikkala tuli yhdistetyksi Elimäen Moision kartanon herran, majuri Frederik af Forsellesin omistuksiin. Frederik af Forsellesille Moisio oli pääomistus, ja niinpä sinne syntyikin komeanpuoleinen kartanorakennus (1820) aiemman sijaan. Tämän pojista lopulta Frederik nuorempi ja Oskari af Forselles jakoivat Villikkalan maat keskenään - Oskarin puoliskosta muodostui Elimäen Myllylän kartano. Puoliskonsa mukana Villikkalassa jo olleen kartanon saanut Frederik af Forselles nuorempi -annettuaan takauksia epäonniselle sahayrittäjyydelle ja saha-alan jouduttua laman kouriin- joutui vararikkoon ja Villikkala myytiin huutokaupalla 1880. Ostaja oli aiemman kenraalikuvernöörin veljenpoika, kreivi Berg, joka oli hieman aiemmin ostanut myös Moision. Tämän poika myi Villikkalan ja Moision kartanot Elimäen kunnalle jotta maat voitaisiin paloitella myytäväksi talonpoikaisille viljelijöille.


title: Villikkalan kartano

text: Elimäen Villikkalan kartanon omistajasukuja ovat olleet:


title: Villikkalan kartano

text: Omistajaluettelo (mahdollisesti epätäydellinen) 1600-luvun lopulta lukien:


title: Yrittäjät Suomessa

text: Suomessa on noin 260 000 yrittäjää.


title: Yrittäjät Suomessa

text: Suomen Yrittäjien mukaan yrittäjyys on Suomessa kasvussa. Yrittäjiä on yhteensä noin 260 000. Heistä noin 170 000 on yksinyrittäjiä. Kymmenessä vuodessa Suomeen on tullut 40 000–50 000 uutta yksinyrittäjää. Suomen Yrittäjien mukaan luvuista näkee, että työllistämiskynnys on korkea.


title: Yrittäjät Suomessa

text: Vuonna 2011 Suomessa oli noin 225 000 yrittäjää. 63 % yrittäjistä oli yksinyrittäjiä; 37 % toimi työnantajina. Työllisestä työvoimasta yrittäjät muodostivat 10 prosenttia. Nämä luvut eivät sisällä alkutuotannon toimialoja ja avustavia yrittäjäperheenjäseniä. Alkutuotannossa (maa-, metsä- ja kalatalous) oli noin 27 000 yrittäjää. Heidän lukumääränsä on vähentynyt maatilojen vähentyessä.


title: Yrittäjät Suomessa

text: Alle 35-vuotiaiden osuus yrittäjistä on pieni. Yksi selitys tälle on, ettei yrittäjäksi ole helppo ryhtyä ilman työelämässä saatua kokemusta ja ammattitaitoa. Yrittäjyys on sitä yleisempää, mitä alhaisempi koulutus sen korkeampi osaamisen taso henkilöllä on yrittäjänä selviämiseen. Yrittäjällä on kyky löytää markkinoilta juuri hänelle sopivaa työtä. Yrittäjyys vaatii monen eri osa-alueen osaamista. Tällaista osaamista ei saa kouluissa. Yrittäjyyskoulutus ei ole Suomessa korkealla. Akateemisesti koulutettujen yrittäjyysaktiivisuus ei ole kovin korkea. Selityksenä tähän on nähty, että mm. kaupallisen ja teknisen alan korkeakoulutus tuottaa asiantuntijoita yritysten ja julkisyhteisöjen palvelukseen, ei niinkään yrittäjiksi.


title: Yrittäjät Suomessa

text: Yrittäjien osuus työllisistä on suurin Ahvenanmaalla, Etelä- sekä Keski-Pohjanmaalla ja pienin Pohjois-Pohjanmaalla.


title: Yrittäjät Suomessa

text: Suomalaisista yrittäjistä 58 % toimii ilman omaa ulkopuolista rahoitusta. 47 % omistaa toimitilansa ja 94 % asuu omistusasunnossa. Yrittäjien puolisoista 1/3 on itsekin yrittäjiä.


title: Yrittäjät Suomessa

text: Naisyrittäjiä oli Suomessa noin 80 000 vuonna 2015, noin kolmannes kaikista yrittäjistä. Naisten omistamat yritykset ovat pääasiassa pieniä yrityksiä. Naisyrittäjät toimivat usein yksinyrittäjinä. Naisyrittäjistä työnantajina toimi vain runsas neljännes, kun miesyrittäjistä niin teki yli 40 %.


title: Yrittäjät Suomessa

text: Naisten yrittäjyysaktiivisuus eli osuus työllisistä (7 %) oli lähes puolet pienempi kuin miehillä (13,4 %). Syynä tähän on pidetty naisten koulutus- ja ammatinvalintoja, joiden pohjalta on helpompi työllistyä toisen palvelukseen kuin ryhtyä yrittäjäksi.


title: Yrittäjät Suomessa

text:
Naisten yrityksistä noin 20 prosenttia on yhtiömuotoisia; loput 80 prosenttia toimii elinkeinonharjoittajina eli ns. toiminimiyrittäjinä. Naisyrittäjien määrän kasvusta valtaosa on kanavoitunut yksinyrittämiseen. Yli 10 työntekijää työllistää noin 2 prosenttia naisten yrityksistä.
Neljännes (25 %) naisyrittäjistä on yli 50-vuotiaita.


title: Yrittäjät Suomessa

text: Naisyrittäjäksi voidaan Suomessa määritellä henkilö, joka täyttää seuraavia naisyrittäjän tunnuspiirteitä:


title: Yrittäjät Suomessa

text: Lisäksi Suomessa on useita sivutoimisia naisyrittäjiä, joille yrittäminen on sivutoimista tai puhdasta sijoitustoimintaa.


title: Yrittäjät Suomessa

text: Naisyrittäjyyttä edistää Suomessa "Naisyrittäjyyskeskus". Naisyrittäjien asemaa ajaa "Suomen Yrittäjänaiset".


title: Yrittäjät Suomessa

text: Yrittäjän keskimääräiset bruttotulot olivat Suomessa 45 000 euroa vuonna 2011. Lähes kahdella kolmasosalla yrittäjistä tulot alittivat keskipalkan. Yrittäjien tuloista ansiotuloa oli 72 prosenttia ja 28 prosenttia pääomatuloa. Yrittäjän keskimääräinen veroaste oli noin 5 prosenttiyksikköä korkeampi kuin palkansaajan veroaste samalla tulotasolla.


title: CDC STAR-100

text: STAR-100 on Control Data Corporationin valmistama supertietokone, joka oli yksi varhaisista vektorisuorittimia käyttävistä tietokoneista. Nimi on peräisin sanoista "STrings and ARrays" (merkkijonoja ja taulukoita) sekä 100 miljoonaan laskutoimitukseen sekunnissa MFLOPS.


title: CDC STAR-100

text: Tietokoneen soveltuvuutta tutkittiin muun muassa transoonisten virtausten laskentaan.


title: Eugene Oberst

text: Eugene George "Gene" Oberst (23. heinäkuuta 1901 Owensboro – 30. toukokuuta 1991 Cleveland) oli yhdysvaltalainen keihäänheittäjä ja olympiamitalisti.


title: Eugene Oberst

text: Oberst osallistui olympialaisiin kerran, vuonna 1924 Pariisissa, jossa voitti keihäänheiton olympiapronssia. Ennätyksekseen hän heitti tuloksen 61,74 metriä vuonna 1924.


title: C.mmp

text: C.mmp on Carnegie Mellon -yliopiston kehittämä moniprosessoritietokone, jonka sanotaan olevan ainoa tunnettu MISD-mallia käyttävä tietokone. Tietokone käytti useita minitietokoneita prosessoriyksiköinä (PDP-11-tietokoneita), jotka jakoivat yhden suuren keskusmuistin. Koska tietokone perustui useiden prosessorien käytölle sen sanotaan myös olevan MIMD-malliin perustuva.


title: C.mmp

text: Käyttöjärjestelmän ytimestä käytettiin nimeä HYDRA, jonka kehityksessä käytettiin BLISS-ohjelmointikieltä.


title: C.mmp

text: Tietokoneessa oli 16 PDP-11 minitietokonetta kytkettynä 32 megatavuun jaettua muistia matriisikytkennällä ().


title: David Woodard

text: David Woodard (s. 6. huhtikuuta 1964) on yhdysvaltalainen kirjailija ja kapellimestari. 1990-luvulla hän kehitti termin prequiem, yhdistelmä sanoista ”preemptive” ja ”requiem”—ennakoiva ja sielunmessu, kuvaamaan buddhalaista tapaansa säveltää harrasta musiikkia esitettäväksi kohteen kuoleman aikana tai hieman sitä ennen.


title: David Woodard

text: Los Angelesin muistotilaisuuksiin, joissa Woodard on toiminut kapellimestarina tai musiikillisena johtajana, kuuluu mm. vuonna 2001 nykyään puretulla Angels Flight köysiradalla pidetty siviiliseremonia, jossa kunnioitettiin onnettomuuden uhri Leon Praportia ja hänen loukkaantunutta leskeään, Lolaa. Hän on johtanut luonnon sielunmessuja, mukaan lukien tilaisuuden, joka järjestettiin kalifornian ruskopelikaanille rantavallilla, eläimen putoamispaikalla.


title: David Woodard

text: Woodard on tunnettu Dreamachine-jäljennöksistään, miedosti psykoaktiivinen lamppu, joita on ollut näytteillä taidemuseoissa ympäri maailman. Hänet tunnetaan Saksassa ja Nepalissa panoksestaan "Der Freund" kirjallisuuslehteen, mukaan lukien kirjoitukset lajien välisestä karmasta, kasvien tietoisuudesta ja paraguailaisesta siirtokunnasta, Nueva Germaniasta.


title: David Woodard

text: Woodard sai koulutuksensa The New School for Social Research ja Kalifornian yliopisto, Santa Barbara.


title: David Woodard

text: Vuonna 2003 Woodard valittiin Juniper Hillsin (kunta Los Angelesissa) kunnanvaltuutetuksi Kaliforniassa. Tässä asemassa hän ehdotti Nueva Germaniaa Paraguaissa sisarkaupungiksi. Edistääkseen suunnitelmaansa, Woodard matkusti silloiseen kasvissyöjä/feministi-utopiaan ja tapasi sen kunnanjohtoa. Ensivierailun jälkeen, hän päätti olla edistämättä suhdetta, mutta piti yhteisöä tutkimuskohteenaan myöhemmille kirjoituksilleen. Häntä kiinnostivat erityisesti pohdiskelevan suunnittelijan, Richard Wagnerin ja Elisabeth Förster-Nietzschen, kanta-transhumanistiset ideat. Förster-Nietzsche perusti siirtokunnan miehensä, Bernhard Försterin kanssa, ja asuivat siellä vuodesta 1886, vuoteen 1889.


title: David Woodard

text: Vuosina 2004–2006 Woodard johti useita tutkimusmatkoja Nueva Germaniaan, saaden puolelleen silloisen Yhdysvaltain varapresidentin, Dick Cheneyn tuen. Vuonna 2011 Woodard myönsi sveitsiläiselle novelistille, Christian Krachtille luvan julkaista heidän mittavan, keskinäisen, pitkälti Nueva Germaniaa koskevan kirjeenvaihtonsa kahdessa osassa, Hanoverin yliopiston Wehrhahn Verlag -painossa.  "Frankfurter Allgemeine Zeitung" sanoi , että "[Woodard ja Kracht] hävittivät rajat elämän ja taiteen väliltä.” "Der Spiegel" esitti, että ensimmäinen osa, "Five Years", Vol. 1, on "hengellistä valmistautumista" Krachtin jälkeenpäin julkaisemaan romaaniin "Imperiumi".


title: David Woodard

text: Andrew McCannin mukaan, "Kracht seurasi Woodardia matkalle sinne, mitä on jäljellä paikasta, jossa alkuperäisten asukkaiden jälkeläiset asuvat radikaalisti huonommissa olosuhteissa. Kuten kirjeenvaihto paljastaa, Kracht edesauttoi Woodardin unelmaa edistää yhteisön kulttuuriprofiilia ja rakentaa pienoisversio Bayreuthin oopperatalosta Elisabeth Förster-Nietzschen perheen kodin entiselle paikalle.” Viime vuosina Nueva Germania on tasaantunut mukavammaksi kohteeksi, josta löytyy majoitusta ja väliaikainen, historiallinen museo.


title: David Woodard

text: Vuosina 1989–2007 Woodard rakensi jäljennöksiä Dreamachinesta, Brion Glysinin ja Ian Sommervillen kehittämästä stroboskooppisesta vempeleestä, joka on kuparista tai paperista tehty, sähkölampun ympärillä pyörivä sylinteri, jossa on aukkoja. Kun sitä seuraa silmät suljettuina, laite voi laukaista huumeiden vaikutukseen tai uneen verrattavia mielentiloja. Lahjoitettuaan Dreamachinen William S. Burroughsin vuoden 1996 LACMAssa pidettyyn visuaaliseen retrospektiin, "Ports of Entry", Woodard ystävystyi kirjailijan kanssa ja antoi hänelle "Bohemian model" (paperi) Dreamachinen 83-vuotissyntymäpäiväjahjaksi. Sotheby's huutokauppasi ensimmäisen laitteen yksityiselle keräilijälle vuonna 2002 ja jälkimmäinen on Spencer Museum of Artissa, pidennetyssä lainassa Burroughsin perikunnalta.


title: Travis Scott

text: Jacques Berman Webster II. (s. 30. huhtikuuta 1992 Houston), taiteiljanimeltään Travis Scott (ennen tyyliteltynä Travi$ Scott), on yhdysvaltalainen räppäri, laulaja, lauluntekijä ja tuottaja. Vuonna 2015 hän julkaisi hittisinglensä ”Antidote”, joka sai kuuluisuutta monissa maissa. Vuonna 2017 alkupuolella hän julkaisi toisen hittisinglensä ”Goosebumps”. Travis Scott sai tyttären yhdessä Kylie Jennerin kanssa helmikuussa 2018. 1. helmikuuta 2018 syntynyt tytär sai nimekseen Stormi Webster. Pari salasi Jennerin raskauden julkisuudelta syntymään saakka.


title: Travis Scott

text: Jacques Webster syntyi 30. huhtikuuta 1992 Houstonissa, Texasissa. Hän varttui Missouri Cityssä, joka on keskiluokkainen esikaupunkialue Lounais-Houstonissa. Scott asui isoäitinsä kanssa yksivuotiaasta kuusivuotiaaksi, mutta muutti myöhemmin lähiöön, jossa hänen äitinsä työskenteli Applella. Scott kävi Texasin yliopistoa, kunnes hän lopetti yliopiston kesken keskittyäkseen täysin musikkiuraansa.


title: Espanjan ympäriajo 2017

text: Espanjan ympäriajo 2017 oli järjestyksessään 72. Espanjan ympäriajo. Se alkoi 19. elokuuta Ranskan Nîmesin kaupungista ja päättyi Madridiin 10. syyskuuta 2017. Kokonaiskilpailun voitti ensimmäistä kertaa Chris Froome, toiseksi tuli Vincenzo Nibali ja kolmas oli Ilnur Zakarin.


title: Väärän kissan päivä

text: Väärän kissan päivä on Pasi Ilmari Jääskeläisen vuonna 2017 ilmestynyt romaani. Kirjan julkaisi Atena.


title: Väärän kissan päivä

text: "Helsingin Sanomien" Venla Rossin mukaan "Väärän kissan päivä" on ”jännittävä muistiseikkailu”. Se on omaperäinen ja pitää sisällään erikoisia juonenkäänteeitä. Kääntöpuolena romaanin käytännön toteutus on heikko. Henkilöhahmot jäävät etäisiksi, koska ”dialogi on usein jäykkää ja paperinmakuista”.


title: Hansel Mieth

text: Johanna ”Hansel” Mieth (9. huhtikuuta 1909 – 1998) oli Saksassa syntynyt kuvajournalisti, joka työskenteli "Life"-lehdelle. Hän kuvasi tunnetuimmissa otoksissaan yhdysvaltalaisia työväenluokkaisia ihmisiä 1930- ja 1940-luvuilla.


title: Hansel Mieth

text: 15-vuotiaana Mieth karkasi kotikylästään tulevan aviomiehensä Otto Hagelin (1909–1973) kanssa. Muutamaa vuotta myöhemmin he muuttivat Yhdysvaltoihin, jossa he työskentelivät Suuren laman aikana maataloustöissä. He hankkivat käytetyn Leica-kameran, jolla alkoivat kuvata tapaamiaan maatyöläisiä. Life-lehti palkkasi Miethin vuonna 1937. Häntä ennen Lifessä oli työskennellyt vain yksi naispuolinen valokuvaaja, Margaret Bourke-White. Samaan aikaan Miethin kanssa Lifelle kuvasi myös Robert Capa, jonka kanssa Mieth ystävystyi. Toisen maailmansodan aikana Mieth ja Hagel siirtyivät syrjäiselle seudulle Pohjois-Kaliforniaan, koska Hagelilla ei ollut Yhdysvaltain kansalaisuutta ja hänen piti vältellä internoiduksi joutumista.


title: Hansel Mieth

text: Sotavuosina Mieth valokuvasi Yhdysvaltain ylläpitämille internointileireille vietyjä japanilaisia. 1950-luvulla hän menetti työnsä, koska ei oman kertomansa mukaan suostunut ilmiantamaan tovereitaan epäamerikkalaista toimintaa tutkivalle komitealle. Asiasta on jonkin verran ristiriitaista tietoa, mutta joka tapauksessa sekä Mieth että Hagel olivat useiden vuosien ajan FBI:n tarkkailemien henkilöiden listalla. Tämän jälkeen Mieth ja Hagel elivät maatilallaan, jossa Mieth harrasti toisinaan taidemaalausta.


title: Hansel Mieth

text: Kuvajournalismin kulta-aikana 1930–1950-luvuilla Miethin töitä julkaistiin kuvalehdissä maailmanlaajuisesti. Vuonna 2003 sai PBS-kanavalla ensi-iltansa hänestä kertova dokumentti "Vagabond Photographer". Saksalainen Zeitenspiegel-osuuskunta jakaa vuosittain Hansel Miethin mukaan nimetyn journalistipalkinnon.


title: Pyhäbasilika

text: Pyhäbasilika ("Ocimum tenuiflorum", syn. "Ocimum sanctum"), tunnetaan myös nimellä "tulsi" (), on huulikukkaiskasvien heimoon kuuluva kasvilaji, joka on sukua maustebasilikalle. Sitä pidetään hindulaisuudessa pyhänä, ja on korotettu joillain alueilla jopa jumalattaren asemaan.


title: Pyhäbasilika

text: Pyhäbasilika on 30–60 cm korkea, pysty ja haarova pensas. Sillä on hennon karvaiset varret ja vihreät tai violetit, sahalaitaiset, puikeat, noin 5 cm pituiset lehdet, jotka antavat voimakkaan tuoksun. Sen sinipunaiset, noin 5 mm pituiset kukat ovat kukinnoissa pitkissä latvatertuissa tai tähkissä. Hedelmiä kellertävä tai punertavanruskea, soikea, 0,8–1,2 mm pitkä sileä pähkylä.


title: Pyhäbasilika

text: Kotoperäinen Intian niemimaalla, Himalajalalla, Malesiassa ja muissa trooppisissa ja subtrooppisissa osissa Aasiassa, ja on nykyään laajasti viljelty sekä myös luonnonvaraisena ympäri maailmaa, myös Karibian, Tyynenmeren saarten ja Pohjois-Australiassa sekä osassa Afrikkaa. Alkuperäisillä kasvupaikoillaan se viihtyy kostean märässä, alavassa tropiikissa, mutta sitä tavataan jopa 1000 metrin korkeudesta. Se kasvaa parhaiten alueilla, joissa päivisin lämpötilat ovat alueella 20–28 °C, mutta se pärjää vielä 15–35 °C lämpötiloissa. Lepotilassa se voi selvitä niinkin alhaisista lämpötiloista kuin -1 °C.


title: Pyhäbasilika

text: Pyhäbasilikaa käytetään hindulaisuuden uskonnollisissa seremonioissa sekä ayurvedassa, perinteisessä intialaisessa lääketieteessä. Kirjallisuudesta tiedetään että sitä on käytetty hoitoihin jo noin 400–500 eaa. Ensimäiset maininnat tulsista löytyvät Rigvedasta, joten kasvia on käytetty ainakin 3 000 vuotta.


title: Pyhäbasilika

text: Thaimaassa pyhäbasilikaa kutsutaan nimellä "kaphrao" () ja sitä käytetään laajalti thaikeittiössä.


title: Karvediloli

text: Karvediloli (kauppaniminään mm. Cardilol ja Coreg) on beetasalpaaja, jota käytetään muun muassa sydämen vajaatoiminnan ja korkean verenpaineen hoitoon. Karvedilolin vaikutus perustuu adrenergisten β-reseptoreiden estämiseen sydänlihassoluissa, mikä vähentää niiden vastetta sydämen sykettä kiihdyttävälle adrenaliinille. Karvediloli estää lisäksi α-reseptoreja, joita on verisuonten lihassoluissa, minkä johdosta verisuonet laajenevat ja verenpaine alenee.


title: Karvediloli

text: Karvedilolin tyypillisiä haittavaikutuksia ovat muun muassa huimaus, uupumus ja matala verenpaine. Astmaa sairastavien ei suositella käyttävän karvedilolia, koska sillä on monia astmalääkkeitä estävä vaikutus.


title: Karvediloli

text: Karvedilolin kemiallinen kaava on CHNO, moolimassa 406,48 g/mol ja CAS-numero 72956-09-3.


title: Cozy Tapes Vol. 1: Friends

text: Cozy Tapes Vol 1: Friends on ASAP Mobin debyyttialbumi, jonka julkaisi ASAP Worldwide 31. lokakuuta 2016. Albumilla on sanoituksia jokaiselta ASAP Mobin jäseneltä ja monelta muultakin artistilta, kuten Playboi Cartilta ja Wiz Khalifalta.


title: Cozy Tapes Vol. 1: Friends

text: Ennen kuolemaansa ASAP Yams työskenteli tämän projektin kanssa. Albumin kansikuvassa on ASAP Yams vauvana.


title: Pekka Brummer

text: Pekka Alexander Brummer (6. toukokuuta 1911 Joensuu – 31. toukokuuta 1990) oli suomalainen lääkäri ja Turun yliopiston sisätautiopin professori vuodesta 1951.


title: Pekka Brummer

text: Brummerin vanhemmat olivat päätoimittaja Onni Johannes Brummer ja Elsa Matilda Mäkinen ja puoliso vuodesta 1938 Rauni Tuulikki Ahtiainen. Brummer tuli ylioppilaaksi Viipurin klassillisesta lyseosta 1929 ja valmistui lääketieteen lisensiaatiksi 1936. Lääketieteen tohtoriksi hän väitteli 1941. Brummer työskenteli ensin lääkärinä useissa eri sairaaloissa Helsingissä sekä Oulun lääninsairaalassa. Turun yliopiston professuuria Brummer hoiti ennen nimittämistään lyhyen aikaa virkaatekevänä. Brummer oli useiden eri alansa yhdistysten ja järjestöjen jäsen ja puheenjohtaja sekä Turun yliopistollisen keskussairaalan hallinnollinen esimies ja johtava ylilääkäri vuodesta 1962. Sotilasarvoltaan hän oli lääkintämajuri (1942).


title: AFS (täsmennyssivu)

text: AFS on lyhenne, joka voi tarkoittaa jotain seuraavista:


title: Kill the King (Megadethin kappale)

text: Kill the King on yhdysvaltalaisen thrash metal -yhtye Megadethin single, joka julkaistiin vuonna 2000 levymerkillä Capitol Records.


title: Etiopia kesäolympialaisissa 2000

text: Etiopia osallistui Sydneyn kesäolympialaisiin vuonna 2000 26 urheilijan joukkueella. Maan urheilijat osallistuivat kahteen eri lajiin: yleisurheiluun sekä nyrkkeilyyn. Maan lipunkantajana avajaisissa toimi juoksija Detartu Tulu. Etiopia saavutti kisoissa kahdeksan mitalia, joista neljä oli kultaisia, yksi hopeinen ja kolme pronssisia.